pythainlp/thai-wiki-dataset-v4 huggingface dataset:
สุมาหู

สุมาหู (ค.ศ. 180 – 3 เมษายน ค.ศ. 272) มีชื่อในภาษาจีนกลางว่า ซือหม่า ฝู  ชื่อรอง ชูต๋า  เป็นที่รู้จักในสมัญญานามว่า อ๋องเซี่ยนแห่งอันเป๋ง (安平獻王 "อานผิงเซี่ยนหวาง") เป็นเจ้าชายและรัฐบุรุษของราชวงศ์จิ้นตะวันตกของจีน เดิมรับราชการเป็นขุนนางของรัฐวุยก๊กในยุคสามก๊ก ก่อนที่สุมาเอี๋ยนผู้เป็นหลานชายจะชิงราชบัลลังก์ของวุยก๊กในเดือนกุมภาพันธ์ ค.ศ. 266 และก่อตั้งราชวงศ์จิ้น ซือหม่า กวาง (司馬光) ผู้เขียน"จือจื้อทงเจี้ยน" (資治通鑑) อ้างว่าตนเป็นผู้สืบเชื้อสายของสุมาหู 
พระประวัติ.
สุมาหูเป็นบุตรชายคนที่ 3 จากบุตรชายทั้งหมด 8 คนของสุมาหอง (司馬防 "ซือหม่า ฝาง") ผู้รับราชการในตำแหน่งเจ้าเมืองเกงเตียว (京兆尹 "จิงเจ้าอิ่น") ในรัชสมัยพระเจ้าเลนเต้ในช่วงปลายราชวงศ์ฮั่นตะวันออก (ป. ค.ศ. 184–220) สุมาหูเป็นที่รู้จักในฐานะผู้ที่อ่านหนังสือมาก มีความสามารถสูงในฐานะข้าราชการ และใจกว้างต่อผู้ที่ต้องการความช่วยเหลือ สุมาหูยังเป็นเพื่อนสนิทของโจสิดด้วย
สุมาอี้พี่ชายคนที่ 2 ของสุมาหูขึ้นมามีอำนาจในรัฐวุยก๊กในยุคสามก๊ก (ค.ศ. 220–280) ภายหลังการสวรรคตของโจยอย สุมาอี้ขึ้นเป็นผู้สำเร็จราชการแทนพระองค์และเป็นผู้นำโดยพฤตินัยของวุยก๊กหลังยึดอำนาจได้ในการก่อรัฐประหารเมื่อเดือนกุมภาพันธ์ ค.ศ. 249 หลังสุมาอี้เสียชีวิตในเดือนกันยายน ค.ศ. 251 สุมาสูและสุมาเจียวบุตรชายของสุมาอี้ได้สืบทอดตำแหน่งผู้สำเร็จราชการแทนพระองค์และผู้นำโดยพฤตินัยของวุยก๊ก ในช่วงที่สุมาหูรับราชการกับวุยก๊ก สุมาหูได้ดำรงตำแหน่งระดับสูง ได้แก่ หัวหน้าสำนักราชเลขาธิการ (尚書令 "ช่างชูลิ่ง") ในรัชสมัยโจยอย, เสนาบดีกลาโหม (太尉 "ไท่เว่ย์") และราชครู (太傅 "ไท่ฟู่") ในรัชสมัยโจฮอง, โจมอ และโจฮวน สุมาหูยังทำหน้าที่เป็นแม่ทัพในบางยุทธการที่รบกับจ๊กก๊กและง่อก๊กซึ่งเป็นสองรัฐอริของวุยก๊ก ในเดือนกุมภาพันธ์ ค.ศ. 266 สุมาเอี๋ยนบุตรชายของสุมาเจียวบังคับโจฮวนจักรพรรดิลำดับสุดท้ายของวุยก๊กให้สละราชบัลลังก์ให้ตน จึงเป็นการสิ้นสุดสมัยปกครองของวุยก๊ก สุมาเอี๋ยนก่อตั้งราชวงศ์จิ้นและขึ้นเป็นจักรพรรดิองค์แรก 
สุมาหูเป็นที่รู้จักในเรื่องความจงรักภักดีต่อวุยก๊ก แม้ว่าจะถูกแทนที่ด้วยราชวงศ์จิ้นแล้วก็ตาม ในช่วงที่สุมาสูและสุมาเจียวดำรงตำแหน่งผู้สำเร็จราชการแทนพระองค์ของวุยก๊ก ทั้งสองพี่น้องถือว่าสุมาหูเป็นผู้อาวุโส และอนุญาตให้สุมาสูแสดงความภักดีต่อวุยก๊ก ในเดือนมิถุนายน ค.ศ. 260 เมื่อโจมอจักรพรรดิแห่งวุยก๊กถูกปลงพระชนม์ในระหว่างการพยายามก่อรัฐประหารเพื่อจะยึดอำนาจคืนจากสุมาเจียว สุมาสูเป็นหนึ่งในข้าราชการวุยก๊กเพียงไม่กี่คนที่ร้องไห้ในงานพระบรมศพของโจมอ ในเดือนกุมภาพันธ์ ค.ศ. 266 หลังสุมาเอี๋ยนก่อตั้งราชวงศ์จิ้นและขึ้นเป็นจักรพรรดิ พระองค์พระราชทานฐานันดรศักดิ์ให้กับพระญาติของพระองค์ รวมถึงสุมาหูผู้เป็นปู่น้อยซึ่งสุมาเอี๋ยนทรงแต่งตั้งให้เป็นอ๋องแห่งอันเป๋ง (安平王 "อานผิงหวาง") สุมาหูตอบสนองต่อการแต่งตั้งนี้โดยกล่าวว่า "ข้าเป็นและยังคงเป็นข้าราชบริพารของวุยโดยเสมอมา" สุมาหูยังได้ดำรงตำแหน่งเป็นอัครมหาเสนาบดี (太宰 "ไท่ไจ่") ในราชสำนักจิ้นตั้งแต่วันที่ 17 กุมภาพันธ์ ค.ศ. 266 จนกระทั่งสุมาหูสิ้นพระชนม์ในเดือนเมษายน ค.ศ. 272 ขณะมีพระชนมายุ 92 พรรษา พระองค์มีพระโอรสอย่างน้อย 9 องค์และพระนัดดาอย่างน้อย 14 องค์
สโมสรกีฬาอัลฆ็อรรอฟะฮ์

สโมสรกีฬาอัลฆ็อรรอฟะฮ์  เป็นสโมสรกีฬาของประเทศกาตาร์ ตั้งอยู่ที่เขตอัลฆ็อรรอฟะฮ์ โดยกีฬาที่โดดเด่นที่สุดของสโมสรคือฟุตบอล ก่อตั้งเมื่อวันที่ 6 มิถุนายน ค.ศ. 1979 ในนาม Al-Ittihad และได้เข้าร่วมสหพันธ์ฟุตบอลกาตาร์เมื่อวันที่ 23 กันยายนปีเดียวกัน และเปลียนมาใช้ชื่ออัลฆ็อรรอฟะฮ์ในปี ค.ศ. 2004 เพื่อให้สอดคล้องกับชื่อเขตที่ตั้ง
สนาม.
อัลฆ็อรรอฟะฮ์ลงเล่นเกมเหย้าที่สนามกีฬาThani bin Jassim ตั้งอยู่ที่ย่านอัลฆ็อรรอฟะฮ์ จุคนได้ 27,000 ที่นั่ง ก่อตั้งในปี ค.ศ. 2003 เคยใช้จัดการแข่งขันเอเชียนคัพ 2011 และมีแผนขยายความจุเป็น 44,740 ที่นั่ง เพื่อรองรับการแข่งขันฟุตบอลโลก 2022
 ชนะเลิศ (7): 1992, 1998, 2002 (ในชื่อ Al-Ittihad), 2005, 2008, 2009, 2010
 ชนะเลิศ (4): 1980, 1982, 1984, 1987 (ในชื่อ Al-Ittihad)
 ชนะเลิศ (7): 1995, 1996, 1997, 1998, 2002 (ในชื่อ Al-Ittihad), 2009, 2012
 ชนะเลิศ (3): 2000 (ในชื่อ Al-Ittihad), 2010, 2011
 ชนะเลิศ (2): 2009, 2018
 ชนะเลิศ (1): 1999
ปรินซ์ แอมพอนซา

ปรินซ์ แอมพอนซา (เกิดวันที่ 29 ธันวาคม ค.ศ. 1996) เป็นนักฟุตบอลชาวกานา ปัจจุบันลงเล่นให้กับสโมสร FK Pelister ในประเทศมาเซโดเนีย
สโมสรอาชีพ.
ชลบุรี.
ปรินซ์ขึ้นมาเล่นให้กับทีมชุดใหญ่ของชลบุรีครั้งแรกในปี ค.ศ. 2015 หลังจากที่เคยลงเล่นให้กับชุดเยาวชนอยู่สามปี เขาทำประตูแรกให้กับสโมสรในนัดที่ชลบุรีเปิดบ้านเอาชนะชัยนาท ฮอร์นบิล ไปได้ 7-2 เมื่อวันที่ 9 กรกฎาคม ค.ศ. 2016 ต่อมาในเดือนพฤศจิกายนปีเดียวกัน ปรินซ์ได้ต่อสัญญากับทางสโมสรเป็นเวลา 5 ปี 
อ่างทอง.
ในเลกที่สองของฤดูกาล 2018 ปรินซ์ถูกปล่อยยืมตัวให้กับอ่างทอง สโมสรในไทยลีก 2
อังโตนียู ปีนา

อังโตนียู เปเรย์รา ปีนา แนตู  หรือที่รู้จักกันในชื่อ อังโตนียู ปีนา  และ ตูฟี (เกิดวันที่ 26 มีนาคม ค.ศ. 1989) เป็นนักฟุตบอลชาวบราซิล ปัจจุบันเล่นให้กับอุดร ยูไนเต็ด
ในไทยลีก 3
เขาเป็นอดีตนักฟุตบอลของสโมสรฟุตบอลจังหวัดนครราชสีมาในไทยลีก โดยย้ายมาจากพัทยาเมื่อช่วงเดือนมกราคม ค.ศ. 2017
อากีนัลดู ปูลีการ์ปู เม็งดึช ดา ไวกา

อากีนัลดู ปูลีการ์ปู เม็งดึช ดา ไวกา (เกิดวันที่ 25 มีนาคม ค.ศ. 1989) หรือ อากีนัลดู เป็นนักฟุตบอลชาวแองโกลา ลงเล่นในตำแหน่งกองหน้า เขาเคยลงเล่นให้กับ 9 สโมสรใน 3 ทวีป และ 5 ประเทศ เขาถือสองสัญชาติ ได้แก่ แองโกลาและโปรตุเกส
อากีนัลดูย้ายมาร่วมทีมอุบล ยูเอ็มที เมื่อวันที่ 25 มกราคม ค.ศ. 2018 ต่อมาวันที่ 18 กุมภาพันธ์ ปีเดียวกัน เขาทำประตูแรกให้กับสโมสร นัดที่อุบลเปิดบ้านเอาชนะประจวบคีรีขันธ์ 3–1 แต่ในช่วงก่อนจบเลกแรก เขาถูกสโมสรยกเลิกสัญญา
จังหวัดเซบู

จังหวัดเซบู (เซบัวโน: Lalawigan sa Sugbu) เป็นจังหวัดในเขตกิตนางคาบีซายาอัน ประเทศฟิลิปปินส์ ประกอบด้วยเกาะหลักและเกาะบริวารอีก 167 เกาะ เมืองหลักคือ นครเซบู ซึ่งเป็นเมืองที่เก่าแก่ที่สุดและเป็นเมืองหลวงแห่งแรกของฟิลิปปินส์ จังหวัดนี้มีท่าอากาศยานนานาชาติมักตัน–เซบู ตั้งอยู่บนเกาะมักตัน เป็นท่าอากาศยานที่มีผู้โดยสารมาเป็นอันดับที่ 4 ของประเทศ
จังหวัดเซบูเป็นหนึ่งในจังหวัดที่มีการพัฒนาดีที่สุดของประเทศ และเมืองหลักอย่างนครเซบู ก็เป็นศูนย์กลางด้านพาณิชยกรรม การค้า การศึกษา และอุตสาหกรรมของเกาะวิซายัส นอกจากนี้ยังโดดเด่นในด้านการขนส่งทางทะเล การผลิตเฟอร์นิเจอร์ และการท่องเที่ยว
ภูมิอากาศ.
เซบูตั้งอยู่ทางทิศตะวันออกของเกาะเนโกรส ทางทิศตะวันตกของเกาะเลเตและเกาะโบโฮล ตัวจังหวัดประกอบด้วยเกาะเซบูและเกาะบริวารอีก 167 เกาะ ที่สำคัญได้แก่ เกาะมักตัน เกาะบันตายาน เกาะมาลาปาสกัว เกาะโอลังโก และหมู่เกาะคาโมเตส นครหนาแน่นอย่างนครเซบู, ลาปู-ลาปู และมันดาเว จัดเป็นนครอิสระที่ไม่อยู่ภายใต้การปกครองของจังหวัด แต่จะถูกจัดรวมอยู่ในจังหวัดในเชิงภูมิศาสตร์และสถิติ
จังหวัดเซบูมีพื้นที่ แต่ถ้ารวมนครอิสระเข้าไปด้วย จะมีพื้นที่ พื้นที่ใจกลางของเกาะเซบู มีสายพันธุ์พืชและสัตว์หายากหลายชนิด และมีความเสี่ยงจากแผ่นดินไหวและพายุไต้ฝุ่นที่น้อยมาก
ภูมิอากาศ.
ภูมิอากาศของจังหวัดเซบูเป็นแบบเขตร้อน ประกอบด้วย 2 ฤดูกาล ได้แก่ ฤดูฝน และฤดูแล้ง แต่โดยส่วนใหญ่แล้ว อากาศจะร้อนและค่อนข้างแห้งแล้งในช่วงเดือนมิถุนายน–ธันวาคม และโอกาสที่จะประสบพายุไต้ฝุ่นนั้นมีน้อยมาก
พื้นที่ทางตอนเหนือจะมีฝนตกมากกว่าทางตอนใต้ และเคยได้รับความเสียหายจากพายุไต้ฝุ่นไห่เยี่ยนในปี ค.ศ. 2013 มีผู้เสียชีวิต 73 คน บาดเจ็บ 348 คน นอกจากนี้ยังมีพายุไต้ฝุ่นรูปิง ที่สร้างความเสียหายให้แก่เซบูตอนกลางในปี ค.ศ. 1990
อุณหภูมิของจังหวัดเซบูสามารถขึ้นสูงถึง ในเดือนมีนาคม–พฤษภาคม และลดลงต่ำสุดถึง ในเขตภูเขาช่วงฤดูฝน อุณหภูมิโดยเฉลี่ยอยู่ที่ 24–34 องศาเซลเซียส โดยจะไม่ค่อยแปรปรวนนัก ยกเว้นในเดือนพฤษภาคมซึ่งเป็นเดือนที่ร้อนที่สุด ความชื้นโดยเฉลี่ยอยู่ที่ 70–80%
จังหวัดเนโกรสโอเรียนตัล

จังหวัดเนโกรสโอเรียนตัล (เซบัวโน: Sidlakang Negros; ฮีลีไกโนน: Negros Sidlangan) หรือ โอริเอนตัลเนโกรส หรือ อีสเทิร์นเนโกรส เป็นจังหวัดในเขตกิตนางคาบีซายาอัน ประเทศฟิลิปปินส์ ครอบคลุมพื้นที่ทางตะวันออกเฉียงใต้ของเกาะเนโกรส โดยมีจังหวัดเนโกรสโอกซีเดนตัลครอบคลุมพื้นที่ส่วนที่เหลือของเกาะ จังหวัดนี้ยังรวมพื้นที่เกาะอาโป จุดดำน้ำยอดนิยมของนักท่องเที่ยว
เนโกรสโอเรียนตัลอยู่ใกล้กับจังหวัดเซบูทางทิศตะวันออก โดยมีช่องแคบตาโนนคั่น และอยู่ใกล้กับจังหวัดซีคีฮอร์ทางทิศตะวันออกเฉียงใต้ ภาษาหลักที่ใช้พูดกันคือภาษาเซบัวโน และศาสนาหลักคือคริสต์โรมันคาทอลิก เมืองหลักและเมืองที่มีประชากรมากที่สุดคือดูมาเกเต จังหวัดนี้มีประชากร 1,354,995 คน มากเป็นอันดับที่ 2 ของภูมิภาครองจากเซบู มากเป็นอันดับที่ 5 ของวิซายัส และอันดับที่ 19 ของประเทศ
ปทสังคหะ

คัมภีร์ปทสังคหะ เป็นคัมภีร์ไวยากรณ์บาลีประเภทไม่มีสูตร แต่เป็นคัมภีร์เนื้อหาแสดงประมวลบท การรวบรวมบทในภาษาบาลี 4 บท คือ นาม อาขยาต อุปสรรค และนิบาต แล้วนำมาอธิบายแจกแจงตามหลักภาษาโดยละเอียด เป็นผลงานของพระอาทิจจวงศ์ พระเถระชาวย่างกุ้ง ประเทศพม่า ที่มีชีวิตอยู่ระหว่าง พ.ศ.2425-2494 ท่านเป็นพระเถระที่เชี่ยวชาญหลายภาษา เช่น ภาษาบาลี สันสกฤต และภาษาอังกฤษ เคยเดินทางไปเผยแผ่พระศาสนาในประเทศฝรั่งเศสและอิตาลี เป็นต้น ท่านได้รับการยกย่องว่ามีความสามารถทัดเทียมกับโบราณาจารย์ชาวพม่า 1 ใน 6 ท่าน ตั้งแต่สมัยพุกามเป็นต้นมา ท่านผู้แต่งคัมภีร์นี้เห็นว่า การศึกษาภาษาอย่างเป็นระบบ จะช่วยพัฒนาความรู้ของผู้เรียนเป็นอย่างดี จึงแต่งคัมภีร์นี้เป็นหลักสูตรการเรียนภาษาบาลี และรัฐบาลพม่าก็เคยบรรจุคัมภีร์นี้ไว้เป็นหลักสูตร ครั้งเมื่อยังเป็นเมืองขึ้นของอังกฤษ
ความเป็นมา.
คัมภีร์ปทสังคหะ แปลว่า "ประมวลบท" หมายถึง การรวบรวมบทในภาษาบาลีทั้ง 4 อย่าง คือ นาม อาขยาต อุปสรรค และนิบาต แล้วนำมาอธิบายแจกแจงบทตามหลักภาษาโดยละเอียด คัมภีร์ปทสังคหะ แต่งเป็นคาถาเพื่อสะดวกต่อการท่องจำ ทำความเข้าใจ ลำดับขั้นตอนนำเสนอไม่ซับซ้อน มีลักษณะอาศัยปทมาลา จากคัมภีร์ต้นแบบ เช่น คัมภีร์กัจจายนะ ปทรูปสิทธิ และสัททนีติไวยากรณ์ เป็นต้น และอาศัยเนื้อความบางส่วนจากคัมภีร์กลุ่มสุโพธาลังการบ้าง คัมภีร์สัททัตเภทจินดา บ้าง
ผู้รจนาคัมภีร์.
คัมภีร์รจนาโดยพระอาทิจจวงศ์ อดีตเจ้าอาวาสวัดอาทิจจวงศ์ เมืองย่างกุ้ง ประเทศสหภาพเมียนมาร์ ขณะแต่งคัมภีร์พำนักอยู่ ณ วัดอโศการาม จังหวัดมัณฑเลย์ แต่งจบในปี พ.ศ.2455 ขณะมีอายุ 30 ปี โดยท่านมีผลงานที่แต่งและเป็นที่รู้จักกันโดยในวงกว้าง คือ คัมภีร์ปทสังคหะ กัจจายนะสังคหะ มิลินทปัญหานิสสัย และศิลาจารึกเสาอโศก โดยคัมภีร์ปทสังคหะ เขียนขึ้นตามการนิมนต์ของพระญาณธระ (พระแลดี สยาดอ) ในพุทธศักราช 2461 พระอาทิจจวงศ์ มีพรรษาครบ 17 พรรษา ได้เดินทางไปศึกษาอังกฤษและเผยแผ่พระศาสนายังประเทศอินเดีย ลังกา และอังกฤษ เนื่องจากเป็นคนมีพรสวรรค์ในด้านภาษา จึงสามารถศึกษาภาษาอื่นนอกจากภาษาบาลี สันสกฤต และอังกฤษ รวมไปถึงฮินดี เบงกอล คุรมุขี อูรดู และญี่ปุ่น หลังจากเดินทางไปเผยแผ่ศาสนาในประเทศยุโรป อาทิ ฝรั่งเศส และอิตาลี
ภาคตัดขวาง (ฟิสิกส์)

เมื่ออนุภาคสองตัวมีปฏิสัมพันธ์ต่อกัน ภาคตัดขวางร่วมกันของทั้งสองอนุภาค คือ บริเวณที่ผกผันกับการเคลื่อนที่สัมพัทธ์ของทั้งสองอนุภาค นั่นคือบริเวณที่เกิดการกระเจิงต่อกันนั่นเอง ถ้าอนุภาคเป็นทรงกลมไม่ยืดหยุ่น ภาคตัดขวางจะเกิดเฉพาะตอนที่อนุภาคทั้งสองสัมผัสกันเท่านั้น ดังนั้น ภาคตัดขวางของการกระเจิงมีความสัมพันธ์กับขนาดของอนุภาค แต่ถ้าหากอนุภาคมีปฏิสัมพันธ์กันอันเนื่องมาจากแรงที่ระยะต่าง ๆ เช่น แรงโน้มถ่วง แรงแม่เหล็กไฟฟ้า เป็นต้น ภาคตัดขวางของการกระเจิงจะมีขนาดใหญ่กว่าขนาดของอนุภาค เมื่อเราระบุให้ภาคตัดขวางเป็นฟังก์ชันของตัวแปรในสถานะสุดท้ายของอนุภาค เช่น มุม พลังงาน เป็นต้น เราจะเรียกว่า differential cross section แต่เมื่อภาคตัดขวางคือบริเวณทั้งหมดที่มุมของการกระเจิงกวาดไปได้ จะเรียกว่า total cross section ภาคตัดขวางถูกระบุด้วย "σ" (sigma) มีหน่วยเดียวกันกับพื้นที่
ภาคตัดขวางของการกระเจิงอาจถูกบัญญัติในเรื่อง ฟิสิกส์นิวเคลียร์ ฟิสิกส์อะตอม และฟิสิกส์ของอนุภาค หัวข้อการชนของลำอนุภาคพุ่งชนเป้า ความน่าจะเป็นของการเกิดการกระเจิงใด ๆ เป็นสัดส่วนของภาคตัดขวางของการกระเจิงนั้น ดังนั้น การเจาะจงภาคตัดขวางของการกระเจิง คือ ตัวแทนของความน่าจะเป็นของการกระเจิงที่อาจจะเกิดขึ้นได้
ในการวัดอัตราของการกระเจิงขึ้นอยู่กับตัวแปรเกี่ยวกับการทดลอง เช่น ความหนาแน่นของวัสดุที่เป็นเป้า ความเข้มของลำอนุภาค ประสิทธิภาพของตัววัดของเครื่องมือ มุมที่ติดตั้งเครื่องมือวัด เป็นต้น
กฎทองคำของแฟร์มี

ในทางฟิสิกส์ควอนตัม กฎทองคำของแฟร์มี  เป็นสมการที่ใช้ในการอธิบายอัตราการเปลี่ยนสถานะ (ความน่าจะเป็นของการเปลี่ยนสถานะในหนึ่งหน่วยเวลา) จากสถานะเริ่มต้น ไปยังสถานะที่มีลักษณะต่อเนื่อง ซึ่งเป็นผลมาจากการรบกวนอย่างอ่อน (weak perturbation) โดยอัตราการเปลี่ยนสถานะนี้จะมีค่าคงตัว 
พิจารณาระบบที่มีสถานะเริ่มต้นเป็น <math> | i\rangle</math> และมีฮาร์มิลโทเนียน H0 ผลของการรบกวนฮาร์มิลโทเนียนคือ H' ถ้า H' เป็นฮาร์มิลโทเนียนที่ไม่ขึ้นกับเวลา ระบบจะเข้าสู่สถานะต่อเนื่องที่มีพลังงานเท่ากับสถานะเริ่มต้น ถ้า H' เป็นฮาร์มิลโทเนียนของการสั่น ซึ่งเป็นฟังก์ชันที่ขึ้นกับเวลา การเปลี่ยนสถานะจะเข้าสู่สถานะที่มีพลังงานต่างจากพลังงานของสถานะเริ่มต้นอยู่ "ħω" 
ทั้งสองกรณีดังกล่าวข้างต้น จะมีอัตราการเปลี่ยนสถานะจากสถานะเริ่มต้น <math> | i\rangle</math> ไปสู่สถานะสุดท้าย <math>| f\rangle</math> เป็นค่าคงตัว ดังสมการ 
<math> \Gamma_{i \rightarrow f}= \frac{2 \pi} {\hbar} \left | \langle f|H'|i \rangle \right |^{2} \rho</math>
เมื่อ ρ คือ ความหนาแน่นของสถานะสุดท้าย (จำนวนสถานะต่อเนื่องต่อหนึ่งหน่วยพลังงาน) และ <math> \langle f|H'|i \rangle </math> คือเมททริกซ์ของการรบกวน H' ระหว่างสถานะสุดท้ายและสถานะเริ่มต้น 
บางครั้ง เราเรียกความน่าจะเป็นของของการเปลี่ยนสถานะนี้ว่า ความน่าจะเป็นของการสลายตัว (decay probability) Fermi golden's rule นี้สามารถใช้ได้เมื่อสถานะเริ่มต้นไม่ได้หายไปโดยการกระเจิงเข้าไปในสถานะสุดท้าย
อนุภาคเหมือน

อนุภาคเหมือน  หรือเรียก อนุภาคแยกไม่ได้ หรือ อนุภาคสังเกตไม่ได้ เป็นอนุภาคที่ไม่สามารถแยกจากกันได้แม้ในหลักการ ชนิดของอนุภาคเหมือน เช่น อิเล็กตรอน อนุภาคเล็กกว่าอะตอมที่ประกอบขึ้นเป็นอะตอม เช่น นิวเคลียสของอะตอม เช่นเดียวกับอะตอมและโมเลกุล 
คำอธิบายทางกลศาสตร์ควอนตัม.
สถานะสมมูลและอสมมูล.
ให้ n แสดงถึงเลขควอนตัมที่ไม่ต่อเนื่องสำหรับการระบุสถานะของอนุภาคเดี่ยว (ตัวอย่างเช่น สำหรับปัญหาเกี่ยวกับอนุภาคที่อยู่ในกล่อง ให้แทน n เป็น quantized wave vector ของ wavefunction) เพื่อให้ง่ายจะพิจารณาระบบที่ประกอบด้วย 2 identical particles สมมติว่าอนุภาคหนึ่งอยู่ในสถานะ n1 และอีกตัวหนึ่งอยู่ในสถานะ n2 จะได้สถานะควอนตัมของระบบเป็น
<math> | n_1 \rang | n_2 \rang </math>
นี่เป็นเพียงวิธีอย่างง่ายในการสร้าง basis สำหรับ tensor product space <math>H \otimes H</math> ของระบบรวมจากแต่ละ space อย่างไรก็ตาม ความคิดนี้แสดงถึงความสามารถในการจำแนกอนุภาคที่ n1 เป็น "อนุภาคที่ 1" และอนุภาคที่ n2 เป็น "อนุภาคที่ 2" ซึ่งจะเป็นไปไม่ได้โดยนิยาม ที่อนุภาคไม่สามารถจำแนกได้ เพราะ <math> |n_1\rang |n_2\rang</math> และ <math>|n_2\rang |n_1\rang </math> เป็น 2 สถานะที่ต่างกัน โดย 2 สถานะจะเท่ากันตามหลักฟิสิกส์ ก็ต่อเมื่อมันแตกต่างกันด้วยเฟสเชิงซ้อน (complex phase factor) ซึ่งจะต้องใช้เงื่อนไขนี้เพื่อนำไปสู่ข้อสรุปที่ว่า สถานะเป็นไปตามความเป็นไปได้ 2 อย่าง :
<math> |n_1\rang |n_2\rang \pm |n_2\rang |n_1\rang </math>
เพื่อที่จะมองให้เห็นภาพสิ่งนี้ ลองจินตนาการถึงระบบอนุภาคสอง identical particles และเป็นที่ทราบกันดีอยู่แล้วว่าหนึ่งในอนุภาคจะอยู่ในสถานะ n1 และอีกตัวหนึ่งอยู่ในสถานะ n2 ซึ่งก่อนที่จะมีการวัด ไม่มีทางรู้ได้ว่าอนุภาคที่ 1 อยู่ในสถานะ n1 และอนุภาคที่ 2 อยู่ในสถานะ n2 หรืออื่น ๆ เนื่องจากอนุภาคจำแนกไม่ได้ ดังนั้นจึงมีความเป็นไปได้ในการเกิดขึ้นของแต่ละสถานะอย่างเท่า ๆ กัน ซึ่งหมายความว่าระบบอยู่ในการซ้อนทับ (Superposition) ของทั้งสองสถานะก่อนที่จะมีการวัด
สถานะที่เป็นผลรวม เรียกว่า symmetric และสถานะที่เกี่ยวข้องกับผลต่าง เรียกว่า Antisymmetric
โดยสถานะแบบ symmetric มีรูปแบบเป็น
<math> |n_1, n_2; S\rang \equiv \mbox{constant} \times \bigg(|n_1\rang |n_2\rang + |n_2\rang |n_1\rang \bigg) </math>
ในขณะที่สถานะแบบ antisymmetric มีรูปแบบเป็น
<math> |n_1, n_2; A\rang \equiv \mbox{constant} \times \bigg(|n_1\rang |n_2\rang - |n_2\rang |n_1\rang \bigg) </math>
แต่ถ้า n1 และ n2 เท่ากัน Antisymmetric จะให้ค่าเป็นศูนย์ ซึ่งไม่สามารถเป็น state vector เนื่องจากไม่สามารถเป็น normalized ได้ กล่าวอีกนัยหนึ่งคือ ในสถานะ antisymmetric ของ identical particle 2 ตัวจะไม่สามารถอยู่ในสถานะเดียวกันได้ นี่เรียกว่า หลักการกีดกันของ Pauli และเป็นเหตุผลพื้นฐานที่อยู่เบื้องหลังคุณสมบัติทางเคมีของอะตอมและความเสถียรของสสาร
เขตมิสซังเชียงราย

เขตศาสนปกครองเชียงราย (เดิมเรียกว่าเขตมิสซังเชียงราย) หรือ สังฆมณฑลเชียงราย เป็นมุขมณฑลล่าสุดของศาสนจักรโรมันคาทอลิกในประเทศไทย มีอาณาเขตครอบคลุม 4 จังหวัดในภาคเหนือ ได้แก่ จังหวัดเชียงราย จังหวัดพะเยา จังหวัดน่าน จังหวัดแพร่ และอำเภองาว (ในจังหวัดลำปาง)
สำนักมิสซังคาทอลิกเชียงราย ปัจจุบันตั้งอยู่ที่ 46 ถ.พหลโยธิน ต.เวียง อ.เมือง เชียงราย จ.เชียงราย 57000
ประวัติ.
สมเด็จพระสันตะปาปาฟรานซิสทรงประกาศตั้งเขตมิสซังเชียงรายขึ้นเป็นปริมุขมณฑลของเขตมิสซังกรุงเทพ โดยแยกจากเขตมิสซังเชียงใหม่เมื่อวันที่ 25 เมษายน พ.ศ. 2561 มีพระคุณเจ้ายอแซฟ วุฒิเลิศ แห่ล้อม เป็นมุขนายกมิสซังองค์แรก มีพื้นที่ครอบคลุม 4 จังหวัด ได้แก่ จังหวัดเชียงราย จังหวัดพะเยา จังหวัดน่าน จังหวัดแพร่ และอำเภองาว (ในจังหวัดลำปาง) มีอาสนวิหารแม่พระบังเกิด เชียงราย เป็นอาสนวิหารประจำมิสซัง
สถิติ.
สถิติมิสซังโรมันคาทอลิกเียงราย ตั้งแต่ปี พ.ศ. 2562 มีดังนี้
ลาปู-ลาปู (เมืองในประเทศฟิลิปปินส์)

ลาปู-ลาปู (เซบัวโน: Lapu-Lapu,) เป็นนครหนาแน่นในเขตกิตนางคาบีซายาอัน ประเทศฟิลิปปินส์ ก่อนหน้านี้เคยรู้จักกันในชื่อ โอโปน และได้เปลี่ยนชื่อนครในปี ค.ศ. 1961 ลาปู-ลาปูเป็นหนึ่งในนครที่ประกอบกันเป็นเมโทรเซบู แม้ว่าในทางภูมิศาสตร์ นครนี้จะตั้งอยู่ในจังหวัดเซบู แต่ในทางการปกครอง ถือว่าปกครองอย่างเป็นอิสระจากตัวจังหวัด การสำมะโนในปี ค.ศ. 2015 พบว่ามีประชากร 408,112 คน และในปี ค.ศ. 2016 พบว่ามีผู้ที่ใช้สิทธิ์เลือกตั้งได้ 188,815 คน
ตัวนครครอบคลุมพื้นที่เกาะมักตัน ซึ่งอยู่ห่างจากเกาะเซบูออกไปไม่กี่กิโลเมตร สามารถเชื่อมต่อกับนครมันดาอูเวโดยผ่านทางสะพานมักตัน-มันดาอูเว และสะพานมาร์เซโล เฟร์นัน ลาปู-ลาปูยังมีท่าอากาศยานนานาชาติมักตัน-เซบู ซึ่งเป็นท่าอากาศยานที่หนาแน่นอันดับที่ 2 ของประเทศ
มันดาเว

มันดาเว (เซบัวโน: Mandaue) เป็นนครหนาแน่นในเขตกิตนางคาบีซายาอัน ประเทศฟิลิปปินส์ และเป็นหนึ่งในนครหนาแน่นทั้งสามแห่งบนเกาะเซบู และเป็นส่วนหนึ่งของเขตมหานครเซบู มันดาเวตั้งอยู่ริมชายฝั่งตะวันออกของเกาะเซบู โดยทางทิศตะวันตกเฉียงใต้ติดต่อกับเกาะมักตัน ซึ่งเป็นที่ตั้งของลาปู-ลาปู โดยระหว่างสองนครนี้มีสะพานมักตัน-มันดาเว และสะพานมาร์เซโล เฟร์นัน เป็นทางเชื่อม มันดาเวติดกับนครเซบูทางทิศใต้และตะวันตก และติดกับเทศบาลโคนโซลาซีโยนทางทิศเหนือ ซึ่งสามารถเชื่อมต่อได้โดยสะพานอ่าวคันซากา ตัวนครมีพื้นที่ 6,220 เอเคอร์ ในปี ค.ศ. 2015 มีประชากร 362,654 คน และในปี ค.ศ. 2016 พบว่ามีผู้ใช้สิทธิ์เลือกตั้งได้ 189,712 คน
พี่น้องรุสโซ

แอนโทนี รุสโซ (เกิด 3 กุมภาพันธ์ ค.ศ. 1970) และ โจ รุสโซ (เกิด 18 กรกฎาคม ค.ศ. 1971) หรือชื่อเต็มคือ โจเซฟ รุสโซ  หรือรู้จักกันในนาม พี่น้องรุสโซ  เป็นผู้กำกับภาพยนตร์และละครโทรทัศน์ชาวอเมริกัน ที่มีผลงานเด่นจากการกำกับภาพยนตร์ซูเปอร์ฮีโร่จักรวาลภาพยนตร์มาร์เวลเรื่อง ' (2014), ' (2016), ' (2018) และ ' (2019)
นอกเหนือจากงาน MCU แล้ว สองพี่น้องยังเป็นที่รู้จักกันในเรื่องผลงานซีรีส์เรื่อง "อาร์เรสเตด เดเวลลอปเมนต์: ครอบครัวเพี้ยนหลุดโลก" ซึ่งพวกเขาได้รับรางวัลเอ็มมี และ "คอมมิวนิตี้"
ผลตอบรับ.
ผลตอบรับ ทั้งคำวิจารณ์และรายได้ จากการกำกับภาพยนตร์ทั้งหมด 9 เรื่องของ พี่น้องรุสโซ
 0–59% คำวิจารณ์ที่นักวิจารณ์ไม่ชอบ 60–100% คำวิจารณ์ที่นักวิจารณ์ชอบ<br>
สีแดง 0–19 คำวิจารณ์ที่นักวิจารณ์ไม่ชอบเลย 20–39 คำวิจารณ์ที่นักวิจารณ์ไม่ชอบ สีส้ม 40–60 คำวิจารณ์ที่นักวิจารณ์ให้ปานกลาง สีเขียว 61–80 คำวิจารณ์ที่นักวิจารณ์ชอบ 81–100 คำวิจารณ์ที่นักวิจารณ์ชอบมาก<br>
N/A ไม่ปรากฏ, หาข้อมูลไม่ได้<br>
$ ดอลลาร์สหรัฐ
มาร์ค ฮาร์ตแมนน์

มาร์ค อันดรูว์ ฮาร์ตแมนน์ (เกิดวันที่ 20 มกราคม ค.ศ. 1992) เป็นนักฟุตบอลชาวฟิลิปปินส์ เขาเคยเล่นให้กับหลายสโมสรในประเทศไทย เช่น นครราชสีมา,สุพรรณบุรี และนครศรีฯ ยูไนเต็ด
สโมสรอาชีพ.
ในช่วงเริ่มต้นอาชีพ ฮาร์ตแมนน์เคยอยู่กับพอร์ตสมัทและสวินดอนทาวน์ ก่อนที่จะถูกปล่อยตัวออกจากสโมสรหลังจบฤดูกาล 2009–10
แบล็กฟีลด์แอนด์แลงลีย์.
ในปี ค.ศ. 2010 เขาย้ายไปเข้าร่วมแบล็กฟีลด์แอนด์แลงลีย์ สโมสรในเวสเซกซ์ฟุตบอลลีก ต่อมาวันที่ 9 พฤศจิกายน ค.ศ. 2010 เขาทำแฮตทริกในนัดที่ชนะอัลเรสฟอร์ดทาวน์ 4–2
มะนิลาโนแมดส์.
หลังจากหมดสัญญากับแบล็กฟีลด์ เขาย้ายไปเข้าร่วมสโมสรมะนิลาโนแมดส์
โลโยลาเมรัลโคสปาร์กส์.
ในช่วงตลาดซื้อ-ขายกลางฤดูกาลของยูไนเต็ดฟุตบอลลีก ฤดูกาล 2010–11 ฮาร์ตแมนน์ย้ายไปร่วมทีมโลโยลาเมรัลโคสปาร์กส์ และทำประตูในนัดที่แพ้ฟิลิปปินแอร์ฟอร์ซ 2–1 เขาทำ 7 ประตูในสามนัดสุดท้ายกับสโมสร ประกอบด้วยแฮตทริกในการพบกับฟิลิปปินนาวี และการทำ 4 ประตูในนัดสุดท้ายของฤดูกาล
วันที่ 15 ตุลาคม ค.ศ. 2011 ฮาร์ตแมนน์ทำ 5 ประตูในนัดที่ชนะทีมซอกเกอรู 15–1 ในยูไนเต็ดฟุตบอลคัพ ฤดูกาล 2011–12
โกลบอล.
ระหว่างปี ค.ศ. 2013-2016 เขาลงเล่นให้กับสโมสรโกลบอล และเป็นผู้ทำประตูสูงสุดในฤดูกาล 2014 โดยยิงได้ 27 ประตู
เกลังอินเตอร์เนชันนัล.
วันที่ 10 มิถุนายน ค.ศ. 2016 เกลังอินเตอร์เนชันนัลประกาศบนหน้าเฟซบุ๊กว่าสโมสรได้คว้าตัวฮาร์ตแมนน์จากโกลบอลเรียบร้อยแล้ว โดยเขาเป็นนักฟุตบอลชาวฟิลิปปินส์คนแรกในเอสลีก และจะหมดสัญญาระยะสั้นในเดือนธันวาคม ค.ศ. 2016 เขาลงเล่นนัดแรกให้กับสโมสร เมื่อวันที่ 1 กรกฎาคม ค.ศ. 2016 นัดที่พบกับอัลบีเร็กซ์ นิอิงะตะ ในการแข่งขันสิงคโปร์คัพ ฤดูกาล 2016 เขาทำ 8 ประตู จากการลงเล่น 11 นัดให้กับสโมสร อย่างไรก็ตาม สโมสรเกลังตัดสินใจไม่ต่อสัญญาฮาร์ตแมนน์เนื่องจากสโมสรมีงบประมาณจำกัด ดังนั้น จึงทำให้สโมสรจากไทย มาเลเซีย และฟิลิปปินส์ สนใจคว้าตัวฮาร์ตแมนน์มาร่วมทีม
ซาราวัก เอฟเอ.
เขาไปทดสอบฝีเท้ากับสโมสรซาราวักในเดือนพฤศจิกายน ค.ศ. 2016. ต่อมาวันที่ 16 ธันวาคม เขาเซ็นสัญญากับทางสโมสรอย่างเป็นทางการ เขาทำประตูแรกให้กับสโมสรนัดที่พบกับเกอดะฮ์ โดยเป็นการยิงฟรีคิกที่เฉียบคม ต่อมาเขาทำแฮตทริกในการพบกับเอ็มไอเอสซี-มิฟา ในการแข่งขันมาเลเซียเอฟเอคัพฃ เขาทำ 7 ประตูจากการลงเล่น 15 นัด แบ่งเป็น 3 ประตูในลีก และ 4 ประตูในเอฟเอคัพ สัญญาของเขาสิ้นสุดในเดือนพฤษภาคม ค.ศ. 2017
ปีนัง เอฟเอ.
หลังจากที่ย้ายออกจากซาราวัก ฮาร์ตแมนน์ได้เซ็นสัญญากับปีนัง เอฟเอ แบบไม่มีค่าตัว
อุบล ยูเอ็มที ยูไนเต็ด.
ฮาร์ตแมนน์ย้ายไปอุบล ยูเอ็มที ยูไนเต็ด ในไทยลีก และทำประตูแรกให้กับสโมสร นัดที่บุกไปแพ้นครราชสีมา 3-1
ทีมชาติ.
ในเดือนกันยายน ค.ศ. 2011 ฮาร์ตแมนน์มีชื่อติดทีมชาติในการแข่งขัน Long Teng Cup และได้เข้าร่วมแข่งขันซีเกมส์ 2011 กับทีมชาติชุดยู-23 สำหรับใน Long Teng Cup เขาทำประตูในนามทีมชาติ นัดที่เสมอฮ่องกง 3–3
ส่วนในนามทีมชาติยู-23 เขาลงเล่นนัดแรกในนัดที่แพ้เวียดนาม 3–1 ในการแข่งขันนัดเปิดสนามของซีเกมส์ 2011
เขาทำประตูแรกและประตูที่ 2 ให้กับทีมชาติชุดใหญ่ ในการแข่งขัน ฟิลิปปินพีซคัพ 2014 โดยเป็นการเอาชนะจีนไทเป และในวันที่ 12 ตุลาคม ค.ศ. 2014 ฮาร์ตแมนน์ทำแฮตทริกสำเร็จตั้งแต่ครึ่งแรก ในนัดที่ชนะปาปัวนิวกินี 5-0
"ประตูของฟิลิปปินส์จะขึ้นต้นก่อน"
ผู้ฝึกสอน.
ฮาร์ตแมนน์เคยเป็นหัวหน้าผู้ฝึกสอนทีมหญิงของมะนิลาโนแมดส์
โฌแอ็ล ซามี

อังเดร-โฌแอ็ล ซามี (เกิดวันที่ 13 พฤศจิกายน ค.ศ. 1984 ณ Montfermeil จังหวัดแซน-แซ็ง-เดอนี) เป็นอดีตนักฟุตบอลกองหลังชาวสาธารณรัฐประชาธิปไตยคองโก ในนามทีมชาติเขาลงเล่นนัดแรกให้กับทีมชาติสาธารณรัฐประชาธิปไตยคองโก ในการพบกับแอลจีเรีย เมื่อวันที่ 26 มีนาคม ค.ศ. 2008
ซามีย้ายมาร่วมทีมราชบุรี เมื่อวันที่ 6 มิถุนายน ค.ศ. 2017 และเป็นผู้เล่นต่างชาติเพียงคนเดียวที่ได้อยู่กับสโมสรต่อหลังจบฤดูกาล 2017 แต่หลังจบฤดูกาล 2018 ซามีได้ย้ายไปร่วมทีมสุโขทัย
อินเตอร์สเตต 45

อินเตอร์สเตต 45  เป็นทางหลวงอินเตอร์สเตตสายสั้น ๆ ที่มีเส้นทางตลอดทั้งสายอยู่ในรัฐเท็กซัส ในขณะที่เส้นทางอินเตอร์สเตตที่ลงท้ายด้วยหมายเลข 5 ส่วนใหญ่เป็นเส้นทางในแนวเหนือ–ใต้เส้นหลักผ่านหลายรัฐของประเทศ อินเตอร์สเตต 45 มีเส้นทางเชื่อมต่อนครแดลลัสกับนครฮิวสตัน และมุ่งหน้าไปยังตะวันออกเฉียงใต้จากฮิวสตันไปยังนครแกลวิสตัน โดยผ่านแกลวิสตันคอสเวย์ (Galveston Causeway) ไปยังอ่าวเม็กซิโก
ซาวนด์

ในวิชาภูมิศาสตร์ ซาวนด์  เป็นเวิ้งน้ำ (inlet) ทะเลหรือมหาสมุทรที่ใหญ่กว่าอ่าว ลึกกว่าไบต์ (bight) และกว้างกว่าฟยอร์ด หรือร่องน้ำทะเลหรือมหาสมุทรแคบระหว่างแผ่นดินสองแห่ง (ดู ช่องแคบ)
 พิวจิตซาวนด์เมื่อมองจากสเปซนีเดิล
เควิน ไฟกี

เควิน ไฟกี ("-ghee"; เกิดวันที่ 2 มิถุนายน ค.ศ. 1973) เป็นผู้อำนวยการสร้างภาพยนตร์ชาวอเมริกัน ปัจจุบันดำรงตำแหน่งประธานบริษัทมาร์เวลสตูดิโอส์ ซึ่งภาพยนตร์ที่อยู่ภายใต้การอำนวยการสร้างของเขาสามารถทำรายได้ทั่วโลกมากกว่า 1.3 หมื่นล้านเหรียญดอลลาร์สหรัฐ
วิทยาทางเดินปัสสาวะ

วิทยาทางเดินปัสสาวะ หรือ ศัลยศาสตร์ทางเดินปัสสาวะ  เป็นสาขาหนึ่งของแพทยศาสตร์ว่าด้วยโรคทางอายุรกรรมและศัลยกรรมของระบบทางเดินปัสสาวะของเพศชายและหญิง และอวัยวะสืบพันธุ์เพศชาย อวัยวะภายใต้ขอบเขตของวิทยาทางเดินปัสสาวะได้แก่ ไต ต่อมหมวกไต ท่อไต กระเพาะปัสสาวะ ท่อปัสสาวะ และอวัยวะสืบพันธุ์เพศชาย (อัณฑะ, เอพิดิไดมิส, หลอดนำอสุจิ, ถุงน้ำอสุจิ, ต่อมลูกหมาก และองคชาต)
ทางเดินปัสสาวะและสืบพันธุ์มีความเชื่อมโยงกันใกล้ชิด และโรคของระบบนี้มักมีผลกระทบต่ออีกระบบ ฉะนั้นหลายภาวะที่มีการรักษาในวิทยาทางเดินปัสสาวะจึงมีอยู่ภายใต้ขอบเขตของโรคอวัยวะเพศและทางเดินปัสสาวะ วิทยาทางเดินปัสสาวะรวมการรักษาภาวะอายุรกรรม เช่น การติดเชื้อทางเดินปัสสาวะและโรคต่อมลูกหมากโต เข้ากับการรักษาภาวะทางศัลยกรรม เช่น มะเร็งกระเพาะปัสสาวะหรือต่อมลูกหมาก โรคนิ่วไต ความผิดปกติแต่กำเนิด การบาดเจ็บ และการกลั้นปัสสาวะไม่ได้แบบบีบ (stress incontinence)
เทคนิคทางวิทยาทางเดินปัสสาวะได้แก่ การผ่าตัดด้วยหุ่นยนต์และกล้องส่องช่องท้อง (laparoscopic) ที่รุกล้ำน้อย การผ่าตัดแบบใช้เลเซอร์ช่วย และการผ่าตัดที่ใช้กล้องนำอื่น ๆ นักวิทยาทางเดินปัสสาวะได้รับการฝึกทั้งเทคนิคการผ่าตัดแบบเปิดและรุกล้ำน้อย ใช้การชี้นำด้วยอัลตราซาวน์แบบเรียลไทม์ อุปกรณ์ส่องกล้องใยแก้วนำแสง และเลเซอร์หลายชนิดในการรักษาทั้งภาวะไม่ใช่มะเร็งและมะเร็งหลายชนิด วิทยาทางเดินปัสสาวะมีความสัมพันธ์ใกล้ชิดกับวิทยามะเร็ง วักกวิทยา นรีเวชวิทยา บุรุษเวชศาสตร์ กุมารศัลยศาสตร์ ศัลยศาสตร์ลำไส้ใหญ่และไส้ตรง วิทยาทางเดินอาหารและวิทยาต่อมไร้ท่อ
การ์โลส ซาลอม

การ์โลส อันโตนีโอ ซาลอม ซูเลมา (เกิดวันที่ 15 เมษายน ค.ศ. 1987) เป็นนักฟุตบอลอาชีพชาวปาเลสไตน์ แต่เกิดที่ประเทศอาร์เจนตินา เคยลงเล่นให้กับแบงค็อก ยูไนเต็ด ในไทยลีก
เขาเคยถูกวิพากย์วิจารณ์ในกรณีแผ่นดินไหวในเม็กซิโก ค.ศ. 2017 เนื่องจากซาลอมกล่าวว่าจะไม่ไปเล่นฟุตบอลที่ประเทศเม็กซิโกอีก แต่ภายหลังเขาก็ได้กล่าวขอโทษแล้ว
สโมสรอาชีพ.
ซาลอมย้ายมาร่วมทีมแบงค็อก ยูไนเต็ด ในตำแหน่งโควตาผู้เล่นเอเชีย เมื่อวันที่ 8 มกราคม ค.ศ. 2018 เขาลงเล่นนัดแรกให้กับสโมสรนัดที่แบงค็อกเปิดบ้านแพ้ต่อเอสซีจี เมืองทองฯ 2-3 ในฐานะตัวสำรอง เมื่อวันที่ 10 กุมภาพันธ์
ทีมชาติ.
แม้ว่าซาลอมจะเกิดและเติบโตที่อาร์เจนตินา แต่ก็ได้รับเชื้อสายปาเลสไตน์จากทวด ดังนั้นเขาจึงสามารถเลือกเล่นให้กับทีมชาติปาเลสไตน์ได้ โดยเขาถูกเรียกตัวติดทีมชาติครั้งแรกในปี ค.ศ. 2016 เขาทำประตูแรกในนัดกระชับมิตรที่เสมอทีมชาติทาจิกิสถาน 1-1 ในเดือนกันยายน ค.ศ. 2016
"ประตูและผลของปาเลสไตน์จะขึ้นต้นก่อน"
อะตอมฮีเลียม

อะตอมฮีเลียม  คืออะตอมของธาตุเคมีฮีเลียม ซึ่งฮีเลียมนั้นประกอบด้วยอิเล็กตรอนสองตัวที่ถูกแรงแม่เหล็กไฟฟ้ายึดติดไว้กับหนึ่งนิวเคลียสที่ประกอบด้วยสองโปรตอน พร้อมทั้งมีหนึ่งหรือสองนิวตรอน (ขึ้นอยู่กับไอโซโทป) ที่ยึดติดกันด้วยแรงอย่างเข้ม 
ในวิชากลศาสตร์ควอนตัม เรามักจะศึกษาอะตอมของไฮโดรเจน ซึ่งเป็นอะตอมที่มีโครงสร้างอย่างง่ายที่สุด อีกอะตอมหนึ่งที่เราชอบใช้ในการศึกษา คืออะตอมของฮีเลียม ฮีเลียมเป็นธาตุที่ประกอบไปด้วยอิเล็กตรอนจำนวนสองตัวซึ่งดึงดูดอยู่กับนิวเคลียสด้วยแรงทางแม่เหล็กไฟฟ้า นิวเคลียสประกอบด้วยโปรตอนจำนวนสองตัวและนิวตรอนจำนวนหนึ่งหรือสองตัวตามไอโซโทป ซึ่งยึดเหนี่ยวกันอยู่ภายในด้วยแรงนิวเคลียร์อย่างเข้ม สมการฮาร์มิลโทเนียนของอะตอมฮีเลียม คือ
<math> H(\vec{r}_1,\, \vec{r}_2) = \sum_{i=1,2}\Bigg(-\frac{\hbar^2}{2\mu} \nabla^2_{r_i} -\frac{Ze^2}{4\pi\epsilon_0 r_i}\Bigg) - \frac{\hbar^2}{M} \nabla_{r_1} \cdot \nabla_{r_2} + \frac{e^2}{4\pi\epsilon_0 r_{12}} </math>
โดยที่ m คือมวลของอิเล็กตรอน (โดยแท้จริงแล้ว ต้องระบุเป็นมวลลดทอน แต่เนื่องจากมวลลดทอนมีค่าใกล้เคียงมวลของอิเล็กตรอน ดังนั้นเราจึงหาสามารถใช้มวลอิเล็กตรอนในการคำนวณได้)
สมการฮาร์มิลโทเนียนประกอบไปด้วย ฮาร์มิลโทเนียนของไฮโดรเจน 2 พจน์ ซึ่งมาจากอิเล็กตรอนตัวที่ 1 และตัวที่ 2 ของฮีเลียม และพจน์สุดท้ายคือพจน์ที่อธิบายแรงผลักคูลอมบ์ของอิเล็กตรอนทั้ง 2 ตัว จากพจน์ของแรงคูลอมบ์ระหว่างอิเล็กตรอน เมื่อเราใช้วิธีการรบกวน (perturbation) ในการประมาณค่าหาพลังงานของสถานะพื้นของระดับพลังงานที่เลื่อนไป ∆E จะได้ว่าพลังงานในสถานะพื้นของอะตอมฮีเลียมมีค่าประมาณ
<math>E \sim-74.8 eV </math>
พาลินโดรม

พาลินโดรม  คือคำ วลี จำนวนหรือลำดับที่สามารถอ่านจากหลังไปหน้าหรือหน้าไปหลังแล้วมีความหมายเหมือนกัน เช่น ยาย, นาน, กนก, นอน, รรรรรร (ระ รัน รอน) จำนวนเช่น 919 818 พาลินโดรมไม่ได้มีแค่แบบเป็นคำหรือวลีเท่านั้นแต่ยังมีแบบเป็นประโยคขนาดยาวเช่น A man, a plan, a canal, Panama!", "Was it a car or a cat I saw?" หรือ "No 'x' in Nixon" เป็นต้น
คำว่า "palindrome" ถูกทำให้เป็นที่รู้จักโดยเฮนรี พีชัมในปี 1638 มีรากศัพท์มาจากภาษากรีกคำว่า  ที่แปลว่า "อีกครั้ง" กับ  ที่แปลว่า "ทาง, ทิศทาง"
พาลินโดรมยาว.
คำพาลินโดรมที่ยาวที่สุดในพจนานุกรมภาษาอังกฤษ ฉบับออกซฟอร์ดคือคำว่า "tattarrattat" ซึ่งเป็นคำเลียนเสียงธรรมชาติของการเคาะประตูที่สร้างขึ้นโดยเจมส์ จอยซ์ในนวนิยายยูลิสซีส (1922)
ส่วนคำพาลินโดรมที่ยาวที่สุดในโลกที่ใช้อยู่ในปัจจุบันคือคำว่า "saippuakivikauppias" ในภาษาฟินแลนด์ที่แปลว่า คนขายสบู่หิน
สตีร์ลิตซ์

มักซ์ ออทโท ฟอน สตีร์ลิตซ์  เป็นตัวเอกในชุดหนังสือยอดนิยมของสหภาพโซเวียตที่เขียนในคริสต์ทศวรรษที่ 1960 โดยนักประพันธ์ Yulian Semyonov และมินิซีรีสของสหภาพโซเวียต "เซมนัดซัตมกโนเวนีย์เวสนืย" ซึ่งนำแสดงโดย วยาเชสลาฟ ทิคโฮนอฟ เช่นเดียวกับในภาพยนตร์เรื่องยาวที่ผลิตในยุคโซเวียตและในหลายยุคต่อมายังมีนักแสดงคนอื่น ๆ มารับบทเป็นสตีร์ลิตซ์ในภาพยนตร์เรื่องอื่น ๆ อีกหลายเรื่อง สตีร์ลิตซ์ได้กลายเป็นรูปแบบของสายลับในวัฒนธรรมโซเวียตและยุคหลังโซเวียตคล้ายกับเจมส์ บอนด์ ในวัฒนธรรมตะวันตก
ในจักรวาลของ "เซมนัดซัตมกโนเวนีย์เวสนืย" สตีร์ลิตซ์ เป็นนามแฝงของพันเอก มักซิม มักซีโมวิช อีซาเยฟ (Макси́м Макси́мович Иса́ев) หรือ "ชื่อจริง" คือ วเซโวลอด วลาดีมีโรวิช วลาดีมีรอฟ (Все́волод Влади́мирович Владимиров)
สตีร์ลิตซ์ มีบทบาทสำคัญในไรช์ซิเชอร์ไฮท์เชาพ์ทัมท์ ในกรุงเบอร์ลินในช่วงสงครามโลกครั้งที่สอง เขาแทรกซึมหน่วยAusland-SD (ข่าวกรองต่างประเทศ) ซึ่งนำโดยวัลเทอร์ เชลเลินแบร์ก สตีร์ลิตซ์พยายามรวบรวมข่าวกรองเกี่ยวกับแผนการสงครามของเยอรมันอย่างลับ ๆ และติดต่อกับมอสโก เขาได้รับคำแนะนำจากมอสโกว่าจะดำเนินการอย่างไรบ้างในการเดินทางไปยังประเทศสวิสเซอร์แลนด์เพื่อทำภารกิจลับ เกี่ยวกับการสืบโครงการวิจัยอาวุธนิวเคลียร์ "Vengeance Weapon" ซื่งจะนำมาสู่ความสูญเสียอย่างมหาศาล และ ขัดขวางการเจรจาสันติภาพระหว่างนาซีเยอรมนี สหราชอาณาจักร และ สหรัฐอเมริกา
เสาแสง

เสาแสง  เป็นชื่อเรียกปรากฏการณ์ทางแสงซึ่งเกิดขึ้นในชั้นบรรยากาศที่มีรูปแบบเป็นเส้นตรงแนวตั้งซึ่งอาจจะแผ่ขึ้นไปข้างบนหรือแผ่ลงมาข้างล่างของแหล่งกำเนิดแสงก็ได้ ปรากฏการณ์นี้เกิดจากการสะท้อนของแสงจากผลึกน้ำแข็งเล็กๆในชั้นบรรยากาศหรือก้อนเมฆ แหล่งกำเนิดแสงของปรากฏการณ์นี้มาจากดวงอาทิตย์ (โดยปกติจะเกิดเมื่ออยู่ใกล้หรือต่ำกว่าขอบฟ้า) ซึ่งหากเกิดจากดวงอาทิตย์จะเรียกปรากฏการนี้ว่าเสาแสงอาทิตย์ (sun pillar หรือ solar pillar) นอกจากดวงอาทิตย์แล้วยังสามารถเกิดจากดวงจันทร์หรือเสาไฟข้างถนนก็ได
การก่อรูป.
เสาแสงเป็นปรากฏการณ์ที่เกิดจากปฏิสัมพันธ์ของแสงกับผลึกน้ำแข็งซึ่งเป็นปรากฏการณ์ในกลุ่มทรงกลด ผลึกน้ำแข็งที่ทำให้เกิดเสาแสงนั้นส่วนมากมีลักษณะแบนและเป็นรูป 6 เหลี่ยม ซึ่งมีแนวโน้มที่จะลอยตัวเรียงกันเป็นแนวดิ่งเมื่อมันตกมาตามอากาศ พื้นผิวของมันเมื่อรวมกันก็จะทำหน้าที่คล้ายกระจกขนาดใหญ่ซึ่งสะท้อนแสงจากแหล่งกำเนิดให้แผ่ขึ้นไปข้างบนหรือแผ่ลงมาข้างล่าง
ตัวดำเนินการโมเมนตัมเชิงมุม

โมเมนตัมเชิงมุมของออร์บิทัล 
ในทางกลศาสตร์แบบดั้งเดิม โมเมนตัมเชิงมุมของอนุภาค คือ 
<math>\mathbf{L} = \mathbf{r} \times \mathbf{p}</math>
โดยที่ p คือ ตัวดำเนินการโมเมนตัมเชิงเส้น และ r คือ ตัวดำเนินการตำแหน่งของอนุภาค และ L คือ ตัวดำเนินการโมเมนตัมเชิงมุมของออร์บิทัล
ในกรณีที่อนุภาคไม่มีประจุไฟฟ้าและสปิน สามารถเขียนให้ตัวดำเนินการโมเมนตัมเชิงมุมของออร์บิทัลอยู่ในรูปของ r ได้ ดังนี้
<math>\mathbf{L} = -i\hbar(\mathbf{r} \times \nabla)</math>
สมบัติการเปลี่ยนกลุ่ม.
ตัวดำเนินการโมเมนตัมเชิงมุมของออร์บิทัล คือ ตัวดำเนินการเวกเตอร์ ซึ่งเราสามาราถเขียนให้อยู่ในรูปขององค์ประกอบของเวกเตอร์ได้ <math>\mathbf{L} = \left(L_x, L_y, L_z\right)</math> โดยมีสมบัติการเปลี่ยนกลุ่มของโมเมนตัมเชิงมุมดังนี้ 
<math>\left[L_x, L_y\right] = i\hbar L_z, \;\; \left[L_y, L_z\right] = i\hbar L_x, \;\; \left[L_z, L_x\right] = i\hbar L_y,</math> (วิธีเรียงสับเปลี่ยนแบบวงกลม)
โดย [ , ] คือ สัญลักษณ์การเปลี่ยนกลุ่ม
 <math>[X, Y] \equiv XY - YX.</math>
รูปทั่วไป คือ
<math>\left[L_l, L_m\right] = i \hbar \sum_{n=1}^{3} \varepsilon_{lmn} L_n</math>,
สื่อรักชักใยอลวน

สื่อรักชักใยอลวน เป็นละครโทรทัศน์แนวโรแมนติก-คอมเมดี-ดราม่า ผลิตโดย บริษัท บรอดคาซท์ ไทย เทเลวิชั่น จำกัด โดยผู้จัด อรุโณชา ภาณุพันธุ์ จากบทประพันธ์ อินตรา บทโทรทัศน์โดย ณพัชร กำกับการแสดงโดย ชูศักดิ์ สุธีรธรรม ออกอากาศทุกวันศุกร์-วันเสาร์– วันอาทิตย์ เวลา 20.30 - 22.30 น. ทาง สถานีวิทยุโทรทัศน์ไทยทีวีสีช่อง 3 นำแสดงโดย สราวุธ มาตรทอง, ศิรพันธ์ วัฒนจินดา, พิษณุ นิ่มสกุล, กัญญารัตน์ จิรรัชชกิจ, ศิระ แพทย์รัตน์, สุษิรา แน่นหนา และนักแสดงชั้นนำอีกมากมาย เริ่มตอนแรกวันที่ 28 พฤศจิกายน พ.ศ. 2551–2 มกราคม พ.ศ. 2552 
แหล่งข้อมูลอื่น.
<templatestyles src="Reflist/styles.css" />
ทะเลสาบฮัลชตัท

ทะเลสาบฮัลชตัท  เป็นทะเลสาบในแหล่งมรดกโลกซัลทซ์คัมเมอร์กูทของประเทศออสเตรีย ตั้งชื่อตามหมู่บ้านฮัลชตัทซึ่งตั้งอยู่ริมทะเลสาบแห่งนี้ ทะเลสาบกินพื้นที่พื้นน้ำราว 8.5 ตารางกิโลเมตร เป็นแหล่งท่องเที่ยวที่นิยมแห่งหนึ่งในซัลทซ์คัมเมอร์กูท
มงเทรอ

มงเทรอ  เป็นเมืองในรัฐโวของประเทศสวิตเซอร์แลนด์ มงเทรออยู่ในภาครอม็องดีซึ่งเป็นเขตที่ใช้ภาษาฝรั่งเศสในสวิตเซอร์แลนด์ มงเทรอตั้งอยู่ทางตะวันออกสุดริมทะเลสาบเจนีวาบนเส้นทางเข้าสู่หุบเขาของเทือกเขาแอลป์ ซึ่งในอดีตเป็นเส้นทางที่โรมันใช้สัญจรผ่าน เมืองนี้ถูกกล่าวถึงในเอกสารครั้งแรกในปี ค.ศ. 1215 ในชื่อ "Mustruel"
บีอีเจโฟร์ตีเอต

BEJ48 (อ่านว่า บีอีเจโฟร์ตีเอต) เป็นกลุ่มไอดอลหญิงจากประเทศจีนประจำกรุงปักกิ่ง และเป็นวงน้องสาวของกลุ่มไอดอลจีน SNH48 ก่อตั้งขึ้นในปี ค.ศ. 2016 พร้อมกับวง GNZ48 สังกัด Shanghai Star48 Culture & Media Co. Ltd. 
BEJ48 เป็นวงน้องสาววงแรกของ SNH48 มีโรงละครประจำวงที่เขตเฉาหยางในกรุงปักกิ่ง ชื่อวงตั้งตามชื่อย่อของตัวอักษรพินอินของเมือง สมาชิกรุ่นแรกของวงประกอบด้วยสมาชิกจากการออดิชัน รวมไปถึงสมาชิกบางส่วนที่เป็นรุ่นที่ 5 และ รุ่นที่ 6 ของวง SNH48
สมาชิก.
BEJ48 Team E.
มี Zhu HongRong เป็นกัปตันทีม
การจัดระบบ.
การเปลี่ยนแปลงสมาชิก.
นับตั้งแต่งานเปิดตัวครั้งแรกของ BEJ48 ทางวงได้มีการคัดเลือกสมาชิกเข้ามาแล้วทั้งสิ้น 15 รุ่น โดยไม่นับสมาชิกที่ย้ายมาจากวงพี่น้อง
สมิงมังละ

สมิงมังละ (ถึงแก่กรรมประมาณคริสต์ทศวรรษ 1310) เป็นเจ้าเมืองมย่องเมียะ (ปัจจุบันตั้งอยู่ในประเทศพม่า) ระหว่างประมาณคริสต์ทศวรรษ 1290 ถึงประมาณคริสต์ทศวรรษ 1310 เขาเป็นพระบิดาของพระเจ้าแสนเมือง กษัตริย์องค์ที่ 3 (ครองราชย์ ค.ศ. 1311–1323) และ พระเจ้ารามมะไตย (ครองราชย์ ค.ศ. 1323–1330) กษัตริย์องค์ที่ 4 แห่งอาณาจักรหงสาวดี สมิงมังละเป็นผู้มีอำนาจอยู่เบื้องหลังราชบัลลังก์ในช่วงต้นรัชสมัยพระเจ้าแสนเมือง
ใน ค.ศ. 1311 สมิงมังละประสบความสำเร็จในการกบฎต่อพระเจ้ารามประเดิด กษัตริย์องค์ที่ 2 ซึ่งเป็นพี่ภรรยาพร้อมกับยกราชบัลลังก์ให้กับเจ้าชายซอโอ โอรสองค์ใหญ่ของตนกับ นางอุ่นเรือน พระขนิษฐาของพระเจ้ารามประเดิด จากนั้นสมิงมังละจึงปกครองอาณาจักรเสมือนตนเป็นกษัตริย์จากจวนของตนซึ่งตั้งอยู่นอกเมือง เมาะตะมะ อันเป็นราชธานีของอาณาจักรหงสาวดีในขณะนั้น กระทั่งถึงแก่กรรม
ขึ้นสู่อำนาจ.
พงศาวดารไม่ได้ระบุถึงภูมิหลัง เมื่ออิงจากรายงานในพงศาวดาร"ราชาธิราช" สามารถระบุเป็นนัยว่าสมิมังละสมรสกับนางอุ่นเรือน น้องสาวของมะกะโท ป. ค.ศ. 1282/83
สมิงมังละกับนางอุ่นเรือนกลายเป็นคู่รักที่มีอำนาจในช่วงสิบสองปีต่อมาโดยมีความใกล้ชิดกับมะกะโท ผู้ซึ่งต่อมาได้สร้างหน่วยการเมืองอันเป็นอิสระ ส่วนใหญ่มีพื้นฐานจากสามภูมิภาคที่พูดภาษามอญในพม่าตอนล่างเมื่อ ค.ศ. 1296 (มะกะโท ผู้ขึ้นครองราชย์เป็นพระเจ้าฟ้ารั่ว ซึ่งได้รับการสนับสนุนจากอาณาจักรสุโขทัยของสยาม ประกาศเอกราชจากอาณาจักรพุกามอย่างเป็นทางการใน ค.ศ. 1287 และเข้าควบคุมพม่าตอนล่างในช่วงกลางคริสต์ทศวรรษ 1290) ภายหลังสมิงมังละกลายเป็นเจ้าเมืองมย่องเมียะ เมืองท่าหลักในเขตสามเหลี่ยมปากแม่น้ำอิรวดี โดยเป็นที่รู้จักด้วยบรรดาศักดิ์สมิงมินละ และสมิงมย่องเมียะ
พระราชวงศ์.
สมิงมังละกับนางอุ่นเรือนมีพระโอรสอย่างน้อย 3 พระองค์ สองพระองค์ขึ้นเป็นกษัตริย์แห่งเมาะตะมะ (พระเจ้าแสนเมืองและพระเจ้ารามมะไตย) สมิงมังละมีพระโอรสชื่อ Smim E Kan-Kaung จากพระมเหสีคนอีก E Kan-Kaung เป็นปู่ของเจ้าเมืองสมิงเลิกพร้าแห่งมย่องเมียะ และเจ้าเมืองสมิงพระตะบะแห่งเมาะตะมะ
หมายเหตุ.
<templatestyles src="Reflist/styles.css" />
เลนส์ตาปลา

เลนส์ตาปลา (fisheye lens) หมายถึง เลนส์ถ่ายภาพชนิดหนึ่งที่ใช้ในกล้องถ่ายภาพ หรืออุปกรณ์ที่เกี่ยวข้อง ซึ่งใช้วิธีการฉายภาพนอกเหนือจากวิธีการฉายภาพส่วนกลาง
เลนส์ตาปลาใช้เพื่อจับภาพช่วงกว้างยิ่งกว่าเลนส์มุมกว้าง ในขณะที่เลนส์ถ่ายภาพทั่วไปมีจุดมุ่งหมายเพื่อถ่ายทอดวัตถุที่มีการบิดเบี้ยวน้อยที่สุดเท่าที่จะเป็นไปได้ แต่เลนส์ตาปลาจะบิดเบี้ยวและถ่ายทอดภาพได้หลากหลาย ดังนั้น เส้นตรงส่วนใหญ่ในภาพที่ถูกถ่ายจึงถูกถ่ายออกมากลายเป็นเส้นโค้ง
ที่มาของชื่อ ตาปลา นั้นมาจากการที่เมื่อมองขึ้นไปจากใต้ผิวน้ำซึ่งเป็นมุมมองของปลา ทิวทัศน์เหนือน้ำจะมีลักษณะเป็นวงกลมเนื่องจากดรรชนีหักเหของน้ำ
วิธีการฉายภาพ.
เลนส์ตาปลาส่วนใหญ่ใช้การฉายภาพระยะเท่ากัน (equidistance projection) ซึ่งระยะทางจากศูนย์กลางของจอภาพจะแปรผันตามมุม สามารถใช้สำหรับการวัดตำแหน่งท้องฟ้า และการวัดส่วนเมฆบัง
ซิกมา คอร์ปอเรชัน ใช้วิธีการฉายภาพมุมตันเท่ากัน (equisolid angle projection) ซึ่งพื้นที่บนภาพเป็นสัดส่วนกับมุมตัน การวัดพื้นที่บนหน้าจอภาพทำให้ได้อัตราส่วนของวัตถุต่อขอบเขตการมองเห็น
ในกรณีพิเศษ OP Fisheye Nikkor 10mmF5.6 (เปิดตัวในปี 1968) ของนิคอนนำวิธีการ ภาพฉายเชิงตั้งฉากกราฟิก (orthographic projection) เนื่องจากวัตถุที่มี ความส่องสว่าง เท่ากันสามารถจับภาพได้ด้วยความเข้มข้นสม่ำเสมอ จึงสามารถใช้สำหรับการวิจัยแสงอาทิตย์ และการวัดการกระจายความสว่างของท้องฟ้า วัตถุที่อยู่ตรงกลางหน้าจอจะมีขนาดใหญ่ในกว่าการฉายภาพระยะเท่ากัน
ตาปลาแบบวงกลมและตาปลาแนวทแยง.
เลนส์ที่มีเส้นผ่านศูนย์กลางของวงกลมภาพ เล็กกว่าเส้นทแยงมุมทั้งแนวนอนและแนวตั้งของหน้าจอเรียกว่า เลนส์ตาปลาเต็มวง หรือ เลนส์ตาปลาแบบวงกลม และภาพที่ได้จะเป็นวงกลม
เลนส์ตาปลาที่มีเส้นผ่านศูนย์กลางวงกลมภาพที่ใหญ่กว่าเส้นทแยงมุมของหน้าจอเรียกว่า เลนส์ตาปลาแนวทแยง และภาพที่ได้จะเป็นสี่เหลี่ยม ซึ่งมีขนาดกะทัดรัดและน้ำหนักเบา และยังใช้สำหรับการถ่ายภาพทั่วไปเพื่อสร้างภาพที่แสดงออกอย่างเป็นเอกลักษณ์
ข้อแตกต่างเพียงอย่างเดียวของเลนส์ตาปลา 2 ชนิดนี้คือเส้นผ่านศูนย์กลางของวงกลมภาพ ถ้านำมาตัดขอบก็จะได้ภาพที่เหมือนกัน
มุมรับภาพ.
โดยทั่วไปแล้วเลนส์ตาปลามีขนาดมุมรับภาพอยู่ที่ 180 องศา แต่ก็อาจจะไม่เสมอไป เลนส์ตาปลาที่มีมุมรับภาพเกิน 180 องศา เช่น เลนส์ Fisheye Nikkor 6mmF5.6 และเลนส์ Ai Fisheye Nikkor 6mmF2.8S ที่มีมุมรับภาพ 220 องศาของนิคอนได้ได้เคยมีการวางจำหน่ายมาแล้ว
ในทางตรงข้าม Ai Fisheye Nikkor 16mmF3.5 ของนิคอนมีระยะการมองเห็น 170 องศา และมีเลนส์สำหรับกล้องราคาไม่แพงและกล้องขนาดเล็กที่มีมุมกว้างไม่ถึง 180 องศา
นอกจากนี้ยังมีเลนส์ตาปลาที่มีกลไกการซูม อย่างเช่น F Fisheye Zoom, 17-28mmF3.5-4.5, DA Fisheye 10-17mmF3.5-4.5ED ของเพนแท็กซ์ หรืออย่าง AT-X107DX Fisheye 10-17mmF3.5-4.5 ของโทกินา
นางอุ่นเรือน

นางอุ่นเรือน (ป. คริสต์ทศวรรษ 1260 – คริสต์ทศวรรษ 1310) เป็นเจ้าหญิงแห่งเมาะตะมะ และเป็นพระราชมารดาของกษัตริย์ 2 พระองค์คือ พระเจ้าแสนเมือง และ พระเจ้ารามมะไตย
พระนางมีส่วนช่วยให้พระเชษฐาพระองค์ใหญ่คือ พระเจ้าฟ้ารั่ว ปฐมกษัตริย์แห่งอาณาจักรหงสาวดีขณะยังเป็น มะกะโท เข้ายึดอำนาจการปกครองในเมือง เมาะตะมะ เมื่อ ค.ศ. 1285 ในอีกเกือบ 30 ปีต่อมาพระนางและพระสวามีคือ สมิงมังละ เจ้าเมือง มยองยา ได้เข้าล้มการปกครองของ พระเจ้ารามประเดิด กษัตริย์องค์ที่ 2 ผู้เป็นพระเชษฐาของนางอุ่นเรือนและสถาปนาพระโอรสองค์ใหญ่คือเจ้าชายสอโอขึ้นสืบราชบัลลังก์ต่อมา
พระประวัติ.
อุ่นเรือนเกิดจากพ่อแม่สามัญชนที่โดนวู่น ตอนนั้นอยู่ในอาณาจักรพุกาม พระนางมีพี่ชายอย่างน้อยสองคนคือ มะกะโทและมะกะตา พี่น้องมีภูมิหลังจากไทใหญ่และ/หรือมอญ
"ราชาธิราช"ระบุว่า อุ่นเรือนมีบทบาทสำคัญในการขึ้นครองอำนาจในช่วงต้นของพระเชษฐา มีรายงานว่ามะกะโทใช้ความงามของพระขนิษฐาเพื่อยึดตำแหน่งผู้ว่าราชการเมาะตะมะ เมืองหลักของภูมิภาค มะกะโทถามอุ่นเรือนให้เลือกสถานที่ทรงอาบน้ำในจุดริมแม่น้ำอย่างมีกลยุทธ์ ซึ่งผู้ว่าราชการอลิมามางจะเห็นพระนาง ผู้ว่าราชการตกหลุมรักอุ่นเรือน และขอสมรสกับพระนาง ในวันพิธีสมรส มะกะโทสังหารผู้ว่าราชการ และขึ้นครองเป็นเจ้าเมืองกบฏแห่งเมาะตะมะ มะกะโทที่เปลี่ยนพระนามเป็นพระเจ้าฟ้ารั่วประกาศเอกราชจากพุกามใน ค.ศ. 1287 และรวมดินแดนที่พูดภาษามอญสามแห่งในพม่าตอนล่างในช่วงกลางคริสต์ทศวรรษ 1290
นางอุ่นเรือนมีอำนาจร่วมกับพระเชษฐา พระเจ้าฟ้ารั่วทรงแต่งตั้งสมิงมังละ พระสวามีของนางอุ่นเรือน เป็นผู้ว่าราชการมย่องเมียะทางตะวันตกสุด ใน ค.ศ. 1307 เมื่อพระเจ้าฟ้ารั่วถูกลอบปลงพระชนม์จากพระราชนัดดา นางอุ่นเรือนกับสมิงมังละจึงยึดที่มั่นในเขตสามเหลี่ยมปากแม่น้ำ ทั้งสองไม่เคารพต่อมะกะตา พระเชษฐาผู้ขึ้นครองราชย์เป็นพระเจ้ารามประเดิด ในเดือนมีนาคม ค.ศ. 1311 ทั้งคู่เสด็จไปเมืองหลวงและยึดราชบัลลังก์ขณะที่พระเจ้ารามประเดิดเสด็จออกล่าสัตว์ ภายหลังทัพของสมิงมังละสังหารพระเจ้ารามประเดิดที่นอกเขตเมือง
แม้ว่าสมิงมังละตอนแรกต้องการขึ้นครองราชย์ นางอุ่นเรือนคัดค้าน เหตุผลของพระนางคือ สมิงมังละมีพระชนมายุมากเกินไปแล้ว และพระเจ้าแสนเมือง พระราชโอรสองค์โตที่มีศักดิ์เป็นพระราชนัดดาในพระเจ้าฟ้ารั่ว น่าจะมีโอกาสได้รับการสนับสนุนจากข้าราชบริพารมากกว่า ในที่สุดสมิงมังละยอมทำตามความต้องการของพระมเหสี และพระเจ้าแสนเมืองขึ้นครองราชย์ในวันที่ 10 เมษายน ค.ศ. 1311 (กระนั้นสมิงมังละยังคงมีอำนาจในเบื้องหลัง พระองค์สร้าง "พระราชวัง" ที่เนินใกล้เคียง พร้อมปีกอาคารสำหรับให้พระสนมของพระองค์อยู่อาศัย และประทับอยู่ที่นั่นเหมือนเป็นกษัตริย์)
นางอุ่นเรือนกับสมิงมังละสิ้นพระชนม์ในวัยชราในช่วงกลางถึงกลายคริสต์ทศวรรษ 1310 ทั้งคู่มีพระราชโอรสอย่างน้อยสามพระองค์ โดยพระเจ้าแสนเมืองและพระเจ้ารามมะไตย พระราชโอรสสองพระองค์ ขึ้นครองราชย์เป็นกษัตริย์แห่งเมาะตะมะ
หมายเหตุ.
<templatestyles src="Reflist/styles.css" />
พญาลอ

พญาลอ ([bəɲá lɔ́]; ถึงแก่กรรม 1538) เสนาบดีผู้ใหญ่ในราชสำนักของ พระเจ้าสการะวุตพี กษัตริย์องค์สุดท้ายแห่ง อาณาจักรหงสาวดี เขาและ พญาเกียรติ์ รวมถึงเสนาบดีผู้ใหญ่คนอื่น ๆ ประสบความสำเร็จในป้องกันการรุกรานจาก อาณาจักรตองอู ถึง 3 ครั้งในช่วงปี ค.ศ. 1534 - 1538 เขาและพญาเกียรติ์เป็นพระอาจารย์ของพระเจ้าสการะวุตพี
พญาลอและพญาเกียรติ์ถูกประหารชีวิตเมื่อ ค.ศ. 1538 ตามพระบัญชาของพระเจ้าสการะวุตพีโดยหลงเชื่อข้อมูลเท็จจากฝ่ายตองอู จากนั้นไม่นานหงสาวดีก็ถูกตองอูตีแตกในปลายปี ค.ศ. 1538
ความบอดการเห็นเป็น 3 มิติ

ความบอดการเห็นเป็น 3 มิติ หรือ ความไม่เห็นเป็น 3 มิติ  เป็นความไม่สามารถเห็นเป็น 3 มิติ ทำให้ไม่สามารถรู้ความใกล้ไกลด้วยตาทั้งสองผ่านการรวมและเปรียบเทียบภาพจากตาทั้งคู่โดยสมอง
บุคคลที่สามารถใช้ตาเพียงข้างเดียวจะมีภาวะนี้แน่นอน
แต่ก็อาจเกิดเมื่อตาไม่สามารถทำงานร่วมกันได้อย่างสมควร
ผู้ที่ไม่เห็นเป็น 3 มิติแต่มีตาดีทั้งสองข้างก็ยังใช้การเห็นเป็นภาพเดียวด้วยสองตาได้ในระดับหนึ่ง แม้จะน้อยกว่าคนปกติ
งานศึกษาหนึ่งได้แสดงว่า เมื่อให้ตัดสินทิศทางการหมุนของรูปทรงกระบอกโปร่งใสแบบเสมือน
ผู้ที่ไม่เห็นเป็น 3 มิติจะทำด้วยสองตาได้ดีกว่าใช้ตาข้างที่ถนัด และปรากฏว่า ตัดสินทิศทางของรูปที่หมุนในตาแต่ละข้างต่างหาก ๆ แล้วรวมการตัดสิน ไม่ได้อาศัยความต่างของรูปที่เห็นโดยตาสองข้าง (ที่คนปกติจะใช้) นอกจากนั้น สิ่งเร้าแบบเคลื่อนไหวที่เห็นด้วยสองตา ดูจะมีอิทธิพลต่อความรู้สึกว่าตัวเองเคลื่อนไหวของบุคคล อีกอย่างหนึ่ง ในบางกรณี ตาแต่ละข้างจะมีบทบาทในการมองเห็นรอบนอก (peripheral vision) ในแต่ละข้างของขอบเขตภาพ
กรณีดัง.
มีผู้เสนอว่า จิตรกรคนดังชาวดัตช์แร็มบรันต์อาจไม่เห็นเป็น 3 มิติ ซึ่งช่วยเขาให้แสดงภาพ 3 มิติโดยวาดเป็น 2 มิติได้ดี
นักวิทยาศาสตร์ได้เสนอว่า ดูเหมือนจะมีจิตรกรที่ไม่เห็นเป็น 3 มิติมากเมื่อเทียบกับคนที่มองเห็นภาพ 3 มิติได้ชัด
ในปี พ.ศ. 2555 มีรายงานว่า คนไข้ฟื้นสภาพจากภาวะไม่เห็นเป็น 3 มิติโดยดูภาพยนตร์ 3 มิติ
เชิงอรรถและอ้างอิง.
<templatestyles src="Reflist/styles.css" />
No.4 is linked to a pill sale site.
Please correct to 
https://web.archive.org/web/20060210012412/http://www.artinthepicture.com/artists/Rembrandt/
ภาพเคลื่อนไหวติดตา

ภาพเคลื่อนไหวติดตา หรือ ผลหลังจากเห็นการเคลื่อนไหว  เป็นภาพลวงตาที่ประสบหลังจากมองสิ่งเร้าทางตาซึ่งกำลังเคลื่อนที่ด้วยตาที่มองนิ่ง ๆ สักระยะหนึ่ง (จากเป็นสิบ ๆ มิลลิวินาทีจนเป็นนาที ๆ) แล้วต่อจากนั้นหันไปจ้องวัตถุที่อยู่นิ่ง ๆ
สิ่งเร้าที่อยู่นิ่ง ๆ ซึ่งมองต่อมา จะดูเหมือนกำลังเคลื่อนไปทางตรงกันข้ามกับวัตถุแรกซึ่งเคลื่อนที่จริง ๆ 
เป็นปรากฏการณ์ที่เชื่อว่า เป็นผลของการปรับตัวทางประสาทต่อการเคลื่อนไหว
ตัวอย่างที่อาจเกิดจริง ๆ ก็คือ ถ้าดูน้ำตกประมาณนาทีหนึ่ง แล้วดูหินข้าง ๆ ที่อยู่นิ่ง ๆ หินจะดูเหมือนกำลังเคลื่อนที่ขึ้นข้างบนอย่างน้อย ๆ
การเคลื่อนที่ขึ้นที่เป็นภาพลวงเป็นภาพเคลื่อนไหวติดตา
ตัวอย่างนี้เรียกเป็นภาษาอังกฤษโดยเฉพาะว่า waterfall illusion (ภาพลวงตาเหตุน้ำตก)
อีกตัวอย่างก็คือ เมื่อมองตรงกลางวงก้นหอยที่กำลังหมุนเป็นเวลาหลายวินาที
ก้นหอยอาจจะดูหมุนเข้าในหรือหมุนออกนอก
ต่อมาเมื่อมองอะไรที่อยู่นิ่ง ๆ มันก็จะหมุนกลับไปในทิศตรงกันข้าม
ตัวอย่างนี้เรียกในภาษาอังกฤษโดยเฉพาะว่า spiral aftereffect (ผลหลังจากเห็นก้นหอย)
คำอธิบาย.
การตอบสนองของนิวรอนต่อการเคลื่อนไหวหนึ่ง ๆ จะลดลงหลังจากได้สิ่งเร้าอย่างคงยืน
นี่เป็นการปรับตัวของประสาท (neural adaptation)
แต่การปรับตัวก็จะลดการทำงานพื้นฐานของนิวรอนเมื่อตอบสนองต่อสิ่งเร้าที่อยู่นิ่ง ๆ ด้วย
ทฤษฎีหนึ่งเสนอว่า การรับรู้วัตถุนิ่ง ๆ เช่น ก้อนหินข้าง ๆ น้ำตก จะเข้ารหัสเป็นความสมดุลระหว่างการตอบสนองทางพื้นฐานของนิวรอนต่อการเคลื่อนที่ไปในทุก ๆ ด้าน
และการปรับตัวของนิวรอนต่อการเคลื่อนที่ด้านลงจะลดการตอบสนองพื้นฐาน แล้วทำให้เสียความสมดุลโดยเข้ารหัสเป็นการเคลื่อนที่ขึ้น
ส่วนอีกทฤษฎีหนึ่งเสนอว่า นิวรอนที่ตอบสนองในทิศทางตรงกันข้ามกับทิศที่ปรับตัว จะเร้าได้ง่ายขึ้น
เพราะนิวรอนที่ตอบสนองต่อทิศแรก จะปรับตัวโดยเพิ่มขั้ว (hyperpolarize) เนื่องจากได้สะสมไอออนโซเดียมและแคลเซียมในเซลล์ (โดยเป็นส่วนของกระบวนการตอบสนอง) เป็นเวลานาน
และทำให้เกิดความไม่สมดุลนอกเซลล์ด้วย ซึ่งเพิ่มความเร้าได้ของเนื้อเยื่อในสมอง
ความไม่สมดุลจะกระจายออกโดยการแพร่ไอออน (ionic diffusion) ผ่านปริภูมินอกเซลล์โดยมีเซลล์เกลียเป็นตัวช่วยอำนวย
ซึ่งทำให้นิวรอนที่ตอบสนองต่อทิศตรงกันข้ามทำงานแม้เมื่อมีสิ่งเร้าที่อยู่นิ่ง ๆ 
เพราะนิวรอนเหล่านี้ไม่ได้เพิ่มขั้วเพราะความไม่สมดุลภายในเซลล์ แต่กลับถูกล้อมรอบด้วยความไม่สมดุลนอกเซลล์ที่กดดันให้ลดขั้ว (คือให้ทำงาน)
คำอธิบายนี้ได้การสนับสนุนทางการทดลอง ซึ่งแสดงการเร้าได้ง่ายขึ้นของนิวรอนเมื่อมีการปรับตัวทางประสาทต่อการเคลื่อนไหว
ประวัติ.
ประมาณ พ.ศ. 193 อาริสโตเติลได้รายงานการเคลื่อนไหวที่เป็นภาพลวงหลังจากการมองดูการเคลื่อนไวเป็นเวลานาน แต่เขาไม่ได้ระบุทิศทางของการเคลื่อนไหวทั้งจริงและลวง
ต่อมาในปี 2363 นักกายวิภาคชาวเช็ก ยัน เอวังเกลิสตา ปูร์กิเญ ได้กำหนดปรากฏการณ์นี้อย่างละเอียด เมื่อสังเกตเห็นมันหลังจากมองดูการเดินสวนสนามของทหาร
ต่อมาในปี 2377 จึงมีผู้รายงานภาพติดตาเหตุน้ำตกหลังจากเห็นมันที่น้ำตกในประเทศสกอตแลนด์
ตามนักวิชาการผู้หนึ่ง
คำภาษาอังกฤษว่า waterfall illusion (ภาพติดตาเหตุน้ำตก) ได้บัญญัติขึ้นในปี 2423
ส่วนนักวิชาการพวกหนึ่งแสดงว่า 
บทความที่ละเอียดมากที่สุดเกี่ยวกับปรากฏการณ์นี้ได้เขียนในปี 2454
เชิงอรรถและอ้างอิง.
<templatestyles src="Reflist/styles.css" />
อาณาจักรอังวะ

อาณาจักรอังวะ ([ʔɪ́ɰ̃.wa̰ kʰɪʔ]) อาณาจักรอิสระที่ปกครองพม่าตอนบน ระหว่าง ค.ศ. 1364 ถึง 1555 สถาปนาเมื่อ ค.ศ. 1364 เป็นอาณาจักรที่สืบทอดจาก อาณาจักรมยีนไซ่ง์ อาณาจักรปี้นยะ และอาณาจักรซะไกง์ ที่ปกครองพม่าตอนกลางภายหลังจากการล่มสลายของอาณาจักรพุกาม ในช่วงปลายคริสต์ศตวรรษที่ 13
เช่นเดียวกันกับอาณาจักรเล็ก ๆ ก่อนหน้าบริเวณนั้น กษัตริย์อังวะซึ่งเป็นชาวพม่าและฉาน ล้วนกล่าวว่าตนสืบเชื้อสายมาจากกษัตริย์พุกาม
ประวัติ.
อาณาจักรอังวะสถาปนาโดยพระเจ้าตะโดมินพญาในปี ค.ศ. 1364#เปลี่ยนทาง หลังการล่มสลายของ อาณาจักรซะไกง์ และอาณาจักรปี้นยะ ในการรุกรานของรัฐฉานจากทางเหนือ ในปีแรกของการดำรงอยู่อังวะซึ่งมองตนเป็นผู้สืบทอดอำนาจต่อจากอาณาจักรพุกาม ได้พยายามที่จะรวบรวมดินแดนเมื่อครั้งที่สมัยอาณาจักรพุกามพิชิตได้ โดยทำสงครามต่อเนื่องยาวนานกับอาณาจักรหงสาวดีของชาวมอญทางภาคใต้ รัฐฉานในภาคเหนือและภาคตะวันออก และรัฐยะไข่ทางภาคตะวันตก
ในขณะที่สามารถยึดครองตองอูและบางส่วนของรัฐฉาน (กะเล่, โม่ญี่น, โมกองและตี่บอ) ช่วงสูงสุดการยึดครองดินแดนของอาณาจักรอังวะได้หยุดลงในช่วง สงครามสี่สิบปี กับอาณาจักรหงสาวดี (ค.ศ. 1385–1424) หลังจากนั้นในช่วงยุค ค.ศ. 1420 ถึงต้นยุค ค.ศ. 1480 อาณาจักรอังวะต้องเผชิญหน้ากับการกบฏ กษัตริย์องค์ใหม่เข้ามามีอำนาจแทน ในยุค ค.ศ. 1480 และยุค ค.ศ. 1490 อาณาจักรแปรทางตอนใต้และรัฐฉานภายใต้อิทธิพลของอังวะในภาคเหนือประกาศอิสรภาพ และตองอูซึ่งเริ่มมีอำนาจเหนือกว่าอังวะ ในปี ค.ศ. 1510 ตองอูก็แยกตัวออกไป
อังวะตกอยู่ภายใต้การรุกรานอย่างรุนแรงจากรัฐฉานในช่วงแรกของคริสต์ศตวรรษที่ 16 ในปี ค.ศ. 1527 รัฐฉานนำโดยเมืองโม่ญี่นซึ่งเป็นพันธมิตรกับแปร ได้เข้ายึดครองอังวะและปกครองพม่าตอนบน ในฐานะที่อาณาจักรแปรเป็นพันธมิตรกับรัฐฉาน จึงมีเพียงตองอูอาณาจักรเล็ก ๆ ทางทิศตะวันออกเฉียงใต้ของอังวะ หรือบริเวณทิศตะวันออกของทิวเขาพะโค ยังคงเป็นเมืองอิสระสุดท้ายของชาวพม่า
ความล้มเหลวในการยับยั้งอาณาจักรตองอูพิสูจน์แล้วว่ามีบทเรียนราคาแพง ทำให้อาณาจักรอังวะถูกล้อมรอบด้วยอาณาจักรที่เป็นศัตรู อาณาจักรตองอูที่แข็งแกร่งมากขึ้นเริ่มมีความคิดที่จะรวบรวมดินแดน หลังได้ชัยชนะในการรุกรานอาณาจักรหงสาวดีของชาวมอญในปี ค.ศ. 1534–1541 อาณาจักรตองอูหันหลังให้กับอาณาจักรแปรและรัฐฉาน และส่งกองทัพไปเข้าโจมตีแปรในปี ค.ศ. 1542 และพุกามเมืองตอนใต้ของอาณาจักรอังวะในปี ค.ศ. 1544 ในเดือนมกราคมปี ค.ศ. 1555 พระเจ้าบุเรงนองแห่งตองอูก็สามารถพิชิตอาณาจักรอังวะได้สำเร็จ อันเป็นการสิ้นสุดอาณาจักรอังวะที่มีมานานเกือบสองร้อยปี
วิถีประสาท

วิถีประสาท  เป็นเซลล์ประสาท (นิวรอน) ที่เชื่อมต่อกันเป็นทอด ๆ เพื่อส่งกระแสประสาทจากส่วนหนึ่งของระบบประสาทไปยังอีกส่วนหนึ่ง
นิวรอนอาจจะเชื่อมต่อกันโดยใยประสาทเพียงเส้นเดียว หรือโดยมัดใยประสาทที่เรียกว่า ลำเส้นใยประสาท (tract)
วิถีประสาทที่เชื่อมส่วนที่ห่างไกลกันในสมองหรือระบบประสาท จะเป็นมัดใยประสาทที่เรียกรวม ๆ กันว่า เนื้อขาว (white matter)
วิถีประสาทที่เชื่อมส่วนที่ใกล้ ๆ กัน เช่น ในระบบประสาทที่ใช้สารสื่อประสาทโดยเฉพาะ ๆ (neurotransmitter system) มักจะเรียกว่า เนื้อเทา (grey matter)
ตัวอย่างเช่น ฮิปโปแคมปัสมีวิถีประสาทหลายวิถีรวมทั้ง perforant pathway ที่เชื่อม entorhinal cortex
กับส่วนต่าง ๆ ของ hippocampal formation รวมทั้ง dentate gyrus, CA fields ทั้งหมด (รวมทั้ง CA1),
และ subiculum
ส่วนวิถีประสาทสั่งการที่ออกจากสมอง จะวิ่งจากเปลือกสมองไปถึงส่วนล่างของไขสันหลัง
วิถีประสาทสำคัญ.
<templatestyles src="Div col/styles.css"/>
เชิงอรรถและอ้างอิง.
<templatestyles src="Reflist/styles.css" />
ชุมชนนักวิทยาศาสตร์

ชุมชนนักวิทยาศาสตร์  เป็นเครือข่ายชุมชนที่หลากหลายของนักวิทยาศาสตร์ผู้ทำงานอย่างมีปฏิสัมพันธ์กัน
โดยรวมชุมชนย่อย ๆ ที่ทำงานในวิทยาศาสตร์สาขาใดสาขาหนึ่ง และในสถาบันหนึ่ง ๆ
ถึงแม้การทำงานข้ามสาขาและข้ามสถาบันก็มีอย่างแพร่หลายเหมือนกัน
ความเป็นกลาง (หรือภาวะปรวิสัย) ควรจะเป็นผลของระเบียบวิธีทางวิทยาศาสตร์ที่ใช้ในชุมชน
การทบทวนโดยผู้รู้เสมอกันผ่านการปรึกษาและอภิปรายในวารสารวิทยาศาสตร์และงานประชุม จะช่วยให้เกิดความเป็นกลาง โดยรับรองคุณภาพของระเบียบวิธีวิจัยและการแปลความหมายของผลที่ได้
เลขระบุมาตรฐานของอเมซอน

เลขระบุมาตรฐานของอเมซอน (ตัวย่อ ASIN) เป็นตัวระบุเอกลักษณ์เป็นอักษรเลข ที่กำหนดโดยบริษัทแอมะซอนและบริษัทหุ้นส่วน เพื่อระบุสินค้าต่าง ๆ ภายในบริษัท
โครงสร้างและการใช้.
แม้ ASIN จะเคยเป็นเอกลักษณ์ทั่วโลก แต่การขยายการค้าไปทั่วโลกได้เปลี่ยนสถานการณ์ ASIN ปัจจุบันจึงเป็นเอกลักษณ์เพียงในตลาดสินค้าหนึ่ง ๆ เท่านั้น
แม้สินค้าชนิดเดียวก็อาจมี ASIN หลายค่า และตลาดสินค้าในประเทศต่าง ๆ ก็อาจใช้ ASIN ต่างกันสำหรับสินค้าเดียวกัน
โดยทั่วไปแล้ว ASIN มักต่างกันในตลาดประเทศต่าง ๆ ยกเว้นเป็นสินค้าที่ ASIN จะได้กำหนดโดยค่าระบุนอกระบบที่ใช้เหมือนกันทุกประเทศ เช่น เลขมาตรฐานสากลประจำหนังสือ (ISBN)
สินค้าแต่ละอย่างที่ขายในแอมะซอน.คอมจะมี ASIN ที่เป็นเอกลักษณ์ สำหรับหนังสือที่มีเลขมาตรฐานสากลประจำหนังสือ 10 ตัว ASIN ก็จะเป็นค่า ISBN
หนังสือฉบับ Kindle จะไม่ใช้ค่า ISBN ของหนังสือฉบับพิมพ์ แต่หนังสือฉบับอิเล็กทรอนิคส์ก็อาจมีค่า ISBN ของตนเอง
ในกรณีโดยมาก จะสามารถแปลงค่า ASIN ไปเป็นค่า EAN (European Article Number) ที่คู่กัน
ASIN ยังใช้สำหรับกำหนดสิ่งอื่น ๆ เช่น ธุรกิจต่าง ๆ ในสมุดโทรศัพท์หน้าเหลือง เช่น A9.com และ OpenSearch
เชิงอรรถและอ้างอิง.
<templatestyles src="Reflist/styles.css" />
จีเอ็นซีโฟร์ตีเอต

GNZ48 (อ่านว่า จีเอ็นซีโฟร์ตีเอต) เป็นกลุ่มไอดอลหญิงจากประเทศจีนประจำกรุงกว่างโจว และเป็นวงน้องสาวของกลุ่มไอดอลจีน SNH48 ก่อตั้งขึ้นในปี ค.ศ. 2016 พร้อมกับวง BEJ48 สังกัด Shanghai Star48 Culture & Media Co. Ltd. 
GNZ48 เป็นวงน้องสาวลำดับที่ 2 ของ SNH48 มีโรงละครประจำวงอยู่ที่เทียนเหอเซ็นเตอร์พลาซา เขตเทียนเหอ กรุงกว่างโจว และมีการประกาศสมาชิกรุ่นแรกของวงเมื่อวันที่ 20 เมษายน 2016 ซึ่งประกอบด้วยสมาชิกจากการออดิชัน รวมไปถึงสมาชิกรุ่นที่ 5 และรุ่นที่ 6 จาก SNH48 เช่นเดียวกับ BEJ48
การจัดการระบบ.
การเปลี่ยนแปลงสมาชิก.
นับตั้งแต่งานเปิดตัวครั้งแรกของ BEJ48 ทางวงได้มีการคัดเลือกสมาชิกเข้ามาแล้วทั้งสิ้น 14 รุ่น โดยไม่นับสมาชิกที่ย้ายมาจากวงพี่น้อง
คำวิจารณ์.
ในงานแสดงวันชาติจีนเมื่อ 1 ตุลาคม 2016 สมาชิก GNZ48 แสดงเพลง "Me and My Motherland" (我和我的祖国) และถูกวิจารณ์ว่า ส่วนใหญ่ร้องเพี้ยน ไม่ตรงจังหวะ และลืมเนื้อร้องบางท่อน ผู้บริหารโต้แย้งว่า เป็นเพราะอุปกรณ์ดนตรีไม่มีคุณภาพ